title: Kemin kaupunginorkesteri

text: Syksyllä 1983 perustettiin Kemin, Keminmaan, Simon, Tervolan ja Tornion yhteisenä hankkeena kaupunginorkesterin yhteyteen Länsi-Pohjan jousikvartetti. Kvartetin kotipaikkana on orkesterin tavoin Kemin kaupunki, mutta sen toiminta-alueena ovat kaikki kuntayhtymän viisi kuntaa. Kvartetin perustamisen tavoitteina olivat jousisoitinten koulutuksen tehostaminen sekä kamarimusiikin edistäminen Kemi-Tornion seutukunnassa. Kvartetin jäsenet toimivat soitinryhmiensä äänenjohtajina Kemin kaupunginorkesterissa.


title: Kemin kaupunginorkesteri

text: Nykyisin kaupunginorkesterin kokoonpano käsittää suurimmillaan 50–55 muusikkoa, joista jousikvartetin jäsenet ovat päätoimisia. Orkesterin kotisalina oli aiemmin Kemin Työväentalon juhlasali, mutta nykyisin konsertteja järjestetään yleensä joko Sauvon juhlasalissa (500 paikkaa), Kemin kirkossa (700 paikkaa) tai Tervahallissa (1200 paikkaa).


title: Kemin kaupunginorkesteri

text: Kaupunginorkesteri esittää hyvin joustavilla kokoonpanoilla monipuolista musiikillista ohjelmistoa. Vuosittain ohjelmaan ovat kuuluneet monet uuden suomalaisen musiikin kantaesitykset. Orkesteri tekee yhteistyötä paikallisten kuorojen ja teatterin kanssa. Jousikvartetilla on vuosittain noin neljäkymmentä omaa esiintymistä, jotka ovat kamarimusiikki- ja koululaiskonsertteja sekä soittamista erilaisissa juhlatilaisuuksissa.


title: Kemin kaupunginorkesteri

text: Vuosina 2009-2014 taiteellisena johtajana on toiminut Jukka Myllys ja musiikinjohtajana Sanna Moilanen. Nykyinen musiikinjohtaja on Katariina Kummala. Vuodesta 2016 taiteellinen johtaja on Erkki Lasonpalo.


title: Schizosonics

text: Schizosonics on Beats and Stylesin viides studioalbumi. Se julkaistiin vuonna 2009 levymerkillä Tunne Recordings.


title: Christian Jürgensen Thomsen

text: Christian Jürgensen Thomsen (29. joulukuuta 1788 – 21. toukokuuta 1865) oli tanskalainen arkeologi, joka teki ensimmäisenä esihistorian jaon kivi-, pronssi- ja rautakauteen.


title: Mämmensalmen lossi

text: Mämmensalmen lossi oli Keiteleen Mämmensalmen ylittävä lossi Valtatiellä 4 Äänekoskella. Lossi aloitti toimintansa vuonna 1904 ja tuli myöhemmin osaksi nelostietä. Talvella liikenne kulki jäätietä pitkin.


title: Mämmensalmen lossi

text: Lossi veti liikenteen vaivatta sodanjälkeisinä kalusto- ja bensapulan vuosina mutta autoistumisen ja Keiteleen laivaliikenteen loppumisen myötä tilanne muuttui. Kesällä 1950 lossin ylitti 150 autoa päivässä mutta kesäkuussa 1951 ennätykseksi tuli 264 autoa. Siitä muodostui Keski-Suomen liikenteen pahin pullonkaula – autoilijat joutuivat jonottamaan pahimmillaan kolme tuntia. 273 metriä leveän Mämmensalmen ylittämiseen meni vain muutama minuutti mutta pienen, 12 tonnin kantokykyisen, lossin lastaus vei aikansa. Puutavara-auton kanssa lossiin ei muita autoja mahtunut. Linja-autoilla oli etuajo-oikeus ja niitä kulki noin 15 päivässä. Tilannetta helpotti uuden 20 tonnin lossin saaminen heinäkuussa 1952 vanhan lossin jatkaessä liikennöintiä. Kesällä tehtiin ennätykseksi 315 autoa päivässä. Syksyllä vanha lossi siirrettiin Kinnulan Saarensalmelle ja ruuhkat palasivat mutta aiempaa pienempinä. Lossi meni usein rikki ja katkokset kestivät pahimmillaan 10 tuntia. Pahimpina ruuhka-aikoina jotkut kiersivät Saarijärven tai Sumiaisten kautta.


title: Mämmensalmen lossi

text: Salmeen oli suunniteltu kiertotietä jo vuonna 1936 osana nelostiehanketta. Nelotien rakentamisen jatkuttua sodan jälkeen vanhoja suunnitelmia piti joskus muuttaa. Keski-Suomen tie- ja vesirakennuspiiri laati kiertotielle uuden suunnitelman 1940-luvun lopulla ja sen toteuttaminen alkoi vuonna 1950 työttömyystyönä. Työttömyystöinä tehdyillä hankkeilla oli tapana seistä pitkään – Mämmen lossille kävi juuri näin. Tietä tehtiin aluksi tammikuusta toukokuuhun vuonna 1950 kunnes työt keskeytyivät yli kahdeksi vuodeksi ja ne käynnistettiin uudelleen vuoden 1953 alussa mutta keskeyttettiin jälleen kesän alussa. Tietä anottiin toistuvaksi vapaaksi työmaaksi tuloksetta. Tammikuussa 1954 saatiin taas työttömyysvaroja, joiden turvin 200 miestä sai töitä kevääseen asti. Neljäs työvaihe käynnistyi vuoden 1955 alussa ja varat tien valmiiksi tekoon saatiin lokakuussa. Sillan rakentaminen kesti vielä vuoden. Se rakennettiin vesistön yli Ison Kivisaaren kohdalta, jossa salmi oli matalampi kuin lossipaikalla. Liikenne siirtyi uudelle 8 kilometriä pitkälle osuudelle joulukuussa 1956 ja lossi lopetti toimintansa.


title: Purple Haze (kappale)

text: Purple Haze on Jimi Hendrixin kirjoittama ja säveltämä kappale ja The Jimi Hendrix Experiencen toinen single, joka julkaistiin keväällä 1967 "Hey Joen" jälkeen. Single oli The Whon managerien Chris Stampin ja Kit Lambertin perustaman Track Recordsin ensimmäinen julkaisu, ja sen taustapuolella oli "51st Anniversary".


title: Purple Haze (kappale)

text: "Purple Haze" oli mukana yhdysvaltalaisen Reprisen julkaisemalla versiolla yhtyeen debyyttialbumista "Are You Experienced", mutta alkuperäisessä Trackin brittiversiossa sitä ei ollut. Nykyisin kappale sisältyy albumin cd-laitokseen.


title: Purple Haze (kappale)

text: Jimi kirjoitti kappaleen sanat "Upper Cut Clubin" yläkerran pukuhuoneessa tapaninpäivänä 1966. Levyn julkaisun jälkeen hän kertoi toimittaja Meatball Fultonille, että Chas Chandler oli lyhentänyt alun perin "tuhansia sanoja" sisältänyttä kappaletta.


title: Purple Haze (kappale)

text: Hendrixin itsensä mukaan kappale kertoo rakastumisen aiheuttamasta tunnekuohusta, mutta usein sitä on myös pidetty kuvauksena huumetripistä. New Musical Expressille 1969 antamassaan haastattelussa Hendrix kertoi "Purple Hazen" syntyneen unessa, jossa hän oli kävellyt meren pohjalla ja joutunut purppuranvärisen sumun nielaisemaksi. Kysyttäessä kappaleen innoituksesta tai alkuperästä Jimi antoi kuulijalle vaihtelevia selityksiä. Luultavaa on, että kappale on vain yksi monista kitaramestarin päässä pyörineistä ideoista, joita hän kirjoitti muistiin paperilapuille kiertueilla ja hotellihuoneissa, eikä siihen sisälly sen suurempaa mystiikkaa. Yksi inspiraation lähde kappaleen sanoituksessa saattoi olla Philip Jose Farmerin tieteisromaani "Night of Light" (1957), josta mielikuva purppurausvasta voi olla lähtöisin. Hendrix oli myös lukenut kirjan hopi-intiaanien mytologiasta, jossa lumoava hämähäkkinainen ilmaantuu purppuraisesta usvasta.


title: Purple Haze (kappale)

text: Kappale menestyi hyvin varsinkin Englannissa, jossa se nousi singlelistalla sijaluvulle 3. Myöhemmin se on saavuttanut suosiota erilaisissa äänestyksissä, joissa on etsitty populaarimusiikin parhaimpia kappaleita. Kappaleen bluesvaikutteinen kitarariffi on vakiintunut osaksi musiikkiperintöä.


title: Purple Haze (kappale)

text: "Purple Haze" sisältää kohdan, joka kuullaan usein väärin. Levyllä Hendrix laulaa "'Scuse me while I kiss the sky", mutta kuulostaa siltä kuin hän sanoisi "'Scuse me while I kiss this guy". Konserttitilanteessa lavalla Jimi saattoi lausua säkeistön usein tarkoituksella väärin osoittaen samalla Mitch Mitchelliä sormellaan.


title: Seprakauppa

text: Seprakauppa oli Suomen etelärannikon ja Viron pohjoisrannikon asukkaiden Suomenlahden yli käymää, tavaranvaihtoon perustunutta kauppaa, jonka pääartikkeleina olivat suomalaisten suolasilakka ja virolaisten vilja, etenkin ruis. Ainakin 700 vuotta jatkunut seprakauppa hiipui toiseen maailmansotaan mennessä.


title: Seprakauppa

text: Sepra-sana on ilmeisesti balttilainen laina ( "seura, ammattikunta"), ja se viittaa yhdessä, "seurassa", tehtyyn työhön. Sepra-termi tunnetaan Suomessa Suomenlahden rannikolta aina Savon korkeudelle asti.


title: Seprakauppa

text: Seprakaupoissa osapuolet vaihtoivat keskenään ylijäämäänsä, jolloin molemmat pääsivät voitolle.


title: Seprakauppa

text: Suomenlahden ulkosaarista varsinkin Tytärsaarella ja Suursaarella oltiin aktiivisia seprakaupoissa. Suomen rannikolla seprakauppaa harjoitettiin epäyhtenäisellä alueella Sipoon saaristosta Koivistoon ulottuneella kaistalla.


title: The Michael Jackson Mix

text: The Michael Jackson Mix on Michael Jacksonin lokakuussa 1987 julkaistu albumi, joka sisältää monia Jacksonin soolo- sekä The Jackson 5 -yhtyeen kappaleita miksattuina yhteen jatkuvaksi soitoksi.


title: The Michael Jackson Mix

text: CD1 (Love Mix)


title: The Michael Jackson Mix

text: CD2 (Dance Mix)


title: Pörsänmäki

text: Pörsänmäki on Iisalmen kaupunkiin kuuluva kylä noin 30 kilometriä kaupungin keskustasta lounaaseen. Ennen Iisalmen maalaiskunnan ja Iisalmen kaupungin kuntaliitosta vuonna 1970 Pörsänmäen kylä oli osa Iisalmen maalaiskuntaa.


title: Pörsänmäki

text: Pörsänmäen yleinen postinumero on 74550.


title: Pörsänmäki

text: Pörsänmäen kylän lähellä sijaitsee "Pörsänjärvi" (myös Pörsäjärvi ja lyhemmin Pörsä), joka tuli tunnetuksi kertojaminän haaveksivasta uisteluretkestä Jaakko Tepon kappaleessa "Pamela" (1984).


title: Dangerous Remix

text: Dangerous Remix (Dangerous - The Remix Collection) on Michael Jacksonin 9. syyskuuta 1993 julkaistu remix-albumi. Se sisältää Dangerous-albumin kappaleita uudelleenmiksattuina. Albumi on hyvin harvinainen, sillä se julkaistiin vain Japanissa.


title: Kristiina Puukko

text: Kristiina Puukko (s. 1976 Helsinki) on suomalainen näyttelijä ja tapahtumatuottaja. Hän esitti pääosaa elokuvassa "Pystyssä" ja on esiintynyt myös muun muassa televisiosarjassa "Salatut elämät", jossa hän esitti hotellikriitikko Hilla Virrankoskea syksyllä 2009. Koulutukseltaan Puukko on ammattikorkeakoulu Stadiasta valmistunut teatteri-ilmaisun ohjaaja.


title: Kristiina Puukko

text: Puukko on näytellyt muun muassa Kellariteatterissa, improvisaatioryhmä Avokelassa, Vaasan ylioppilasteatterissa, Oranssin Reipas Irma -teatteriryhmässä ja Profiiliteatterissa.


title: Kristiina Puukko

text: Hän on myös tankotanssija ja tankotanssiopettaja sekä burleskitaiteilija ja drag king.


title: Kristiina Puukko

text: Puukko on järjestänyt L-World-klubia naisille Dtm:ssä vuodesta 2006. Hän on toiminut myös Helsinki Priden koordinaattorina.


title: Kristiina Puukko

text: Puukko oli Vihreiden ehdokkaana Helsingissä kunnallisvaaleissa 2008 ja valittiin varavaltuutetuksi.


title: Act a Fool

text: Act a Fool voi tarkoittaa seuraavia asioita:


title: Reaktiivinen niveltulehdus

text: Reaktiivinen niveltulehdus on sairastetun bakteeri-infektion laukaisema artriitti eli steriili niveltulehdus, jonka laukaisee muualla kuin nivelessä oleva tulehdusprosessi. Yleensä se paranee muutamien kuukausien sisällä. On kuitenkin mahdollista, että sairaus pitkittyy tai uusiutuu. Jos potilaalle kehittyy niveltulehduksen lisäksi sidekalvon- ja virtsaputkentulehdus, puhutaan Reiterin taudista. Reaktiivinen niveltulehdus on yleisintä nuorilla aikuisilla. Vuosittain siihen sairastuu Suomessa tuhatkunta ihmistä.


title: Reaktiivinen niveltulehdus

text: Sairauden kuvasi Hans Conrad Julius Reiter.


title: Reaktiivinen niveltulehdus

text:
Klamydia on yleinen reaktiivisen niveltulehduksen laukaiseva sairaus. Siihen voivat johtaa myös salmonella-, kampylo- ja yersiniabakteerien aiheuttamat suolistotulehdukset. Erityisesti yersinian kohdalla laukaiseva tulehdus voi olla varsin vähäoireinen.
Kroonisissa tapauksissa aiheuttajan on epäilty säilyvän imusolmukkeissa ja limakalvoilla (suolisto, vatsa).


title: Reaktiivinen niveltulehdus

text: Päätavoitteena hoidossa on tunnistaa ja poistaa infektiosairauden lähde sopivalla antibiootilla, jos sairaus on vielä läsnä. Muuten hoito on oireenmukaista. Kipulääkkeitä ja erityisesti tulehduskipulääkkeitä, steroideja, immunosuppressantteja ja jopa biologisia hoitoja, kuten TNF-salpaushoitoa, voidaan tarvita potilailla, joilla on vaikeita reaktiivisen niveltulehduksen oireita, jotka eivät anna hoitovastetta millään muulla hoidolla.


title: Luettelo toisessa maailmansodassa upotetuista suomalaislaivoista

text: Tämä on luettelo toisessa maailmansodassa upotetuista suomalaislaivoista. Sodan alettua sotivat osapuolet pyrkivät saartamaan toisensa taloudellisesti. Tämän seurauksena kauppalaivoja ajoi miinoihin ja niitä jopa upotettiin laivoin, lentokonein ja sukellusvenein.


title: HK Rjazan

text: HK Rjazan () on venäläinen jääkiekkojoukkue maan länsiosasta Rjazanista, Rjazanin alueelta. Seura pelaa tällä hetkellä maan toiseksi korkeimmalla sarjatasolla Vysšaja Ligassa, sen läntisessä divisioonassa. Joukkueen kakkosryhmä pelaa maan kolmanneksi korkeimmalla sarjatasolla Pervaja Ligassa, sen keskisessä divisioonassa.


title: HK Rjazan

text: Rjazanissa on pelattu vuodesta 1949 lähtien paikallisia jääkiekkoturnauksia. Paikallisten joukkueiden menestyttyä Venäjän neuvostotasavallan sisäisissä turnauksissa Rjazanille annettiin paikka yhdelle joukkueelle Vtoraja Ligaan, mitä varten perustettiin nykyinen seura vuonna 1955.


title: HK Rjazan

text: Vtoraja Ligastasta Rjazanin joukkue, tuolloin nimellä "Himik Rjazan", nousi vuonna 1964 kahdeksi kaudeksi Pervaja Ligaan. Seuran nimi vaihtui useasti, ja vuonna 1970 seuran noustessa jälleen Pervaja Ligaan, oli sen nimi "Stankostroitel Rjazan" jo sen historian viides. Stankostroitel Rjazan nousi vuonna 1982 Neuvostoliiton pääsarjaan, jossa seura pelasi keskitasolla aina maan kaatumiseen 1991 saakka, jatkoi uudella nimellä "Vjatiš Rjazan" ssa 1991–1992.


title: HK Rjazan

text: Vuonna 1992 perustettiin uusi Venäjän toinen sarjataso Vysšaja Liga, johon Vjatiš Rjazan liittyi heti ja oli liigan kärkikastia. Seura oli kuitenkin kärsinyt vakavista rahoitusongelmista Neuvostoliiton kaatumisen jälkeen, ja lopulta sen toiminta ajettiin alas kauden 1993–1994 päätteeksi runkosarjavoitosta huolimatta.


title: HK Rjazan

text: Vuonna 1997 Vjatiš Rjazanin toiminta elvytettiin uudelleen ja sponsorit lupasivat lähitulevaisuudessa rakennuttaa uuden jäähallin, joka oikeuttaisi ylempään liigapaikkaan. Vjatiš Rjazan liittyi Pervaja Ligaan ja vuonna 2000 seuran toiminta jaettiin kahteen joukkueeseen, Vjatiš Rjazaniin ja "HK Rjazaniin", jotka molemmat osallistuivat samaan sarjaan. Vjatiš Rjazan yhdistettiin kuitenkin HK Rjazaniin vain neljän ottelun jälkeen. Uusi jäähalli valmistui vuonna 2005 ja kaksi vuotta myöhemmin HK Rjazan voitti liigan mestaruuden ja nousi Vysšaja Ligaan.


title: Elaiussa Sebaste

text: Elaiussa Sebaste tai Elaeousa () oli antiikin roomalainen kaupunki Kilikiassa, Vähässä-Aasiassa. Se perustettiin 100-luvulla eaa. ja kukoisti oliivinkasvatuksen ja myynnin ansiosta. Keisari Augustuksen ajalla Kappadokian kuningas Arkhelaos perusti uuden kaupungin Elaiussan lähelle ja nimesi sen Sebasteksi Augustuksen kunniaksi. 500-luvulle tultaessa kaupunki kuitenkin menetti merkityksensä kun läheinen Korykoksen kaupunki kukoisti. Elaiussa Sebaste hylättiin lopullisesti 800-luvulla.


title: Elaiussa Sebaste

text: Kaupungin rauniot ovat säilyneet hyvin. Ne sijaitsevat 50 kilometrin päässä Mersin-Silifke väliseltä valtatieltä Kumkuyun kunnan alueella.


title: QR-algoritmi

text: QR-algoritmi on lineaarialgebrassa ominaisarvojen laskennassa käytetty algoritmi, eli menetelmä, jolla lasketaan matriisien ominaisarvoja. QR-algoritmin kehittivät samanaikaisesti 1961 John G.F. Francis (Englanti) ja Vera N. Kublanovskaya (Neuvostoliitto).


title: QR-algoritmi

text: QR-algoritmi perustuu QR-hajotelman muodostamien ortogonaalisen matriisin ja yläkolmiomatriisin kertomiseen päinvastaisessa järjestyksessä ja algoritmin soveltamiseen rekursiivisesti uuteen muodostuneeseen matriisiin, kunnes riittävän monen iteraatiokierrosten jälkeen ortogonaalinen matriisi lähestyy kohti ykkösmatriisia ja yläkolmiomatriisi matriisia, jonka diagonaalista voidaan lukea matriisin ominaisarvot.


title: QR-algoritmi

text: Olkoon "A" matriisi, josta halutaan laskea ominaisarvot, ja olkoon "A":="A". Iteraation askeleella "k" (alussa "k" = 0), hajotetaan "A" ortogonaalisen matriisin "Q" ja yläkolmiomatriisin "R" tuloksi ja muodostetaan "A" = "R""Q".


title: QR-algoritmi

text: Huomaa että


title: QR-algoritmi

text: joten kaikki "A":t ovat similaarisia matriiseja ja siten niillä on samat ominaisarvot. Algoritmi on numeraalisesti stabiili, koska se perustuu ortogonaalisiin similaarisuusmuunnoksiin.


title: QR-algoritmi

text:
Riittävän monen iteraatiokierroksen jälkeen matriisi "A" supistuu kolmiomatriisiksi, jolloin matriisin ominaisarvot voidaan lukea suoraan diagonaalista.
Olkoon
joka hajotetaan Givensin rotaation avulla ortogonaaliseksi matriisiksi Q ja yläkolmiomatriisiksi R.
Ensimmäinen iteraatiokierros
Toinen iteraatiokierros
Lopulta 10 iteraatiokierroksen jälkeen...


title: HMS Esk (H15)

text: HMS Esk (viirinumero H15) oli Britannian Kuninkaallisen laivaston E-luokan hävittäjä, joka palveli maailmansotien välillä ja toisessa maailmansodassa.


title: HMS Esk (H15)

text: Alus tilattiin 1. marraskuuta 1932 Swan Hunter and Wigham Richardsonin telakalta] Wallsendistä. Sen valmistuskustannukset olivat 247649 puntaa ilman Amiraliteetin toimittamia ase- ja viestijärjestelmiä. Aluksen runko maksoi 106225 puntaa, pääkone 133500 puntaa ja apukoneet 7924 puntaa.


title: HMS Esk (H15)

text: "HMS Esk" liitettiin palvelukseen otettaessa Kotilaivaston 5. Hävittäjälaivueeseen. Alus oli tammikuusta maaliskuuhun 1935 laivueen mukana Länsi-Intian purjehduksella. Se palveli syyskuusta 1935 maaliskuuhun 1936 Etiopian kriisin vuoksi laivueen mukana liitettynä Välimeren laivastoon Aleksandriassa.


title: HMS Esk (H15)

text: Espanjan sisällissodan alettua heinäkuussa 1936 "HMS Esk" joutui partioimaan useaan otteeseen Espanjan aluevesillä. Aluksen asemapaikkana oli kesäkuusta heinäkuuhun Gibraltar, syyskuusta marraskuuhun Pohjois-Espanjan satamien edustalla, tammikuusta maaliskuuhun 1937 Etelä-Espanjan satamien edustalla, huhtikuussa Tasavaltalaisten hallussa olevien satamien edustalla, lokakuusta joulukuuhun Gibraltarilla, tammikuusta maaliskuuhun 1938 Etelä-Espanjan satamien edustalla.


title: HMS Esk (H15)

text: Münchenin kriisin aikana syyskuussa 1938 "HMS Esk" ja "HMS Express" siirrettiin tilapäisesti 9. Hävittäjälaivueeseen Noreen, jossa alukset harjoittelivat 3. lokakuuta miinanlaskua osastona.


title: HMS Esk (H15)

text: "HMS Esk" palasi Gibraltarille tammikuussa 1939, missä se palveli aina maaliskuulle saakka.


title: HMS Esk (H15)

text: "HMS Eskin" aloitti 24. kesäkuuta siirtymisen reserviin. Aluksen miehistön hankinta ongelmien vuoksi päätettiin sitä käyttää poikien koululaivana. Alus kuitenkin palasi 2. elokuuta palvelukseen reservilaivastonkatselmukseen. Sodan uhan ja Neuvostoliiton ja Saksan hyökkäämättömyyssopimuksen vuoksi se oli 23. elokuuta - 7. syyskuuta muutettavana miinoitustehtäviin.


title: HMS Esk (H15)

text: "HMS Esk" ja "HMS Express" kuormasivat 8. syyskuuta 1940 Imminghamissa miinat kannelleen. Alukset lähtivät 9. syyskuuta ensimmäisen kerran miinoitusmatkalle laskien yhteensä 120 miinaa oletetun Saksan laivaston reitille Englannin kanaaliin. Vastaava matka tehtiin viikkoa myöhemmin uudelleen.


title: HMS Esk (H15)

text: Kumpikin hävittäjä purjehti Imminghamista 18. syyskuuta etsimään havaittua sukellusvenettä Bridlingtonin edustalta, minkä jälkeen alukset liitettiin Kotilaivastoon.


title: HMS Esk (H15)

text: "HMS Esk" saattoi 23.-26. syyskuuta taistelulaiva "HMS Royal Sovereignin" Scapa Flowsta Portsmouthiin.


title: HMS Esk (H15)

text: "HMS Esk" palasi 1. lokakuuta Milford Haveniin valmistautumaan miinoitustehtäviin. Alus saapui 10. lokakuuta Imminghamiin yhdessä "HMS Expressin" kanssa, missä niihin kuormattiin miinat. Alukset määrättiin siirtymään 13. lokakuuta Harwichiin. Ne siirtyivät 18. lokakuuta laskemaan operaation RG linjan X, mutta operaatio peruutettiin ennen toteutusta. Ne palasivat Humberiin.


title: HMS Esk (H15)

text: "HMS Esk" sekä "HMS Express" (laivueenjohtaja), "HMS Intrepid" ja "HMS Ivanhoe" muodostivat 12. joulukuuta alkaen 20. (Miinoittaja)Hävittäjälaivueen, jonka nimi oli valittu ensimmäisen maailmansodan miinalaivahävittäjälaivueen mukaan.


title: HMS Esk (H15)

text: "HMS Esk" osallistui laivueen mukana 18. joulukuuta vastaisena yönä 240 miinaa Emsin jokisuuhun operaatiossa IB. Operaation jälkeen alus siirrettiin Portsmouthiin huollettavaksi.


title: HMS Esk (H15)

text: "HMS Esk" lähti 6. helmikuuta 1940 yhdessä "HMS Expressin" kanssa Rosythista yhdessä miinalaiva "HMS Princess Victorian" kanssa laskemaan ensimmäistä osaa miinakenttä LD1:stä. Hävittäjät saapuivat 8. helmikuuta tehtävän suoritettuaan Aberdeeniin, josta piti tehdä kentän toinen osa. Tehtävä kuitenkin siirtyi tiheän sumun vuoksi.


title: HMS Esk (H15)

text: "HMS Esk", "HMS Express" ja "HMS Princess Victoria" tekivät 10. helmikuuta seuraavan purjehduksen, jonka aikana laskettiin kentät LD2 ja LD3 etelämmäksi Yarmouthin edustalle. Operaatiossa LD3 laskettiin ensin 11. helmikuuta 52 harhautusmiinaa 47,1 mailin matkalle ja lisäksi 13. helmikuuta 38 harhautusmiinaa 34,2 mailin matkalle


title: HMS Esk (H15)

text: "HMS Esk", "HMS Express" ja "HMS Teviot Bank" laskivat 19. helmikuuta vastaisena yönä operaatiossa DML, jonka päätteeksi hävittäjät suojasivat saattueen FS100 Portsmouthiin. Portmouthissa alukset liittyivät laivueen uusiin aluksiin "HMS Icarukseen" ja "HMS Impulsiveen". Kaikki neljä miinanlaskijahävittäjää lähtivät 3. maaliskuuta vastaisena yönä operaatioon IE1, jossa ne laskivat 240 miinaa saksalaisten käyttämille reiteille. Alukset palasivat Humberiin aamulla.


title: HMS Esk (H15)

text: "HMS Esk", "HMS Express", "HMS Icarus" sekä miinalaivat "HMS Teviot Bank" ja "HMS Princess Victoria" siirtyivät 16. maaliskuuta Invergordoniin, josta ne purjehtivat 20. maaliskuuta operaatioon PA4 laskien miinat saksalaisten mahdollisille kulkureiteille. Operaation päätyttyä "HMS Esk" ja "HMS Express" määrättiin etsimään havaittua sukellusvenettä. "HMS Esk" pelasti upotetun tanskalaisen kauppalaivan "Minskin" miehistön merestä, minkä jälkeen se palasi Humberiin 29. maaliskuuta.


title: HMS Esk (H15)

text: Norjan sotaretkeen liittyen muodostivat osasto WV:n "HMS Esk", "HMS Icarus", "HMS Impulsive" ja "HMS Ivanhoe", joita suojasivat 2. Hävittäjälaivueen "HMS Hardy", "HMS Hunter", "HMS Havock" ja "HMS Hotspur". Osasto siirtyi 3. huhtikuuta Scapa Flowsta Sullom Voeen Shetlantiin, josta se lähti merelle 6. huhtikuuta. Osasto laski 8. huhtikuuta miinoitteen Hovdenin edustalle Vestfjordiin.


title: HMS Esk (H15)

text: "HMS Esk" palasi 19.huhtikuuta laivueensa hävittäjien mukana Imminghamiin. "HMS Esk" siirtyi 29. huhtikuuta Scapa Flowhun, josta se lähti 1. toukokuuta merelle yhdessä "HMS Expressin" ja "HMS Intrepidin" kanssa laskemaan miinoja Norjan rannikolle palaten Imminghamiin. Osasto siirtyi 5. toukokuuta takaisin Scapa Flowhun, josta ne palasivat seuraavana päivänä kattilahuoltoja varten. Osasto saapui 7. toukokuuta Imminghamiin, jossa ne kohtasivat miinalaivat "HMS Teviot Bankin" ja "HMS Princess Victorian".


title: HMS Esk (H15)

text: "HMS Esk", "HMS Express" ja "HMS Intrepid" laskevat 9.-10. toukokuuta operaatiossa XMO 180 miinaa tunnetulle Saksan laivaston reitille Helgolandin matalikolle. Paluumatkalla alusten käskettiin kohdata "HMS Princess Victoria", minkä jälkeen suojata miinalaivan matka Hollannin rannikolle.


title: HMS Esk (H15)

text: Samat kolme hävittäjää suorittivat 12. toukokuuta seuraavan miinoitusmatkan Hollannin rannikolle ja edelleen 14. toukokuuta yhdessä "HMS Princess Victorian" kanssa operaatiossa BS4.


title: HMS Esk (H15)

text: "HMS Esk" purjehti 15. toukokuuta laivueen mukana uudelleen Imminghamista Hollannin rannikolle, jossa se osallistui uuden 164 miinan kentän rakentamiseen. Kentässä tuhoutuivat 26. heinäkuuta Saksan laivaston miinanraivaajat "M61", "M89" ja "M136".


title: HMS Esk (H15)

text: "HMS Esk" suojasi 18. toukokuuta "HMS Princess Victoriaa" yhdessä muun laivueen kanssa operaatiossa BS5. Satamaan palatessa "HMS Princess Victoria" tuhoutui osuttuaan miinaan Humberin majakkalaivasta merimailin kaakkoon.


title: HMS Esk (H15)

text:
Saksan maavoimien edetessä kohti rannikkoa miinoitusmatkoja tehtiin laivueen voimin seuraavalla viikolla runsaasti:
"HMS Esk" evakuoi 29. toukokuuta - 3. kesäkuuta 1940 Dunkerquesta yhteensä 3904 sotilasta. Alus pelasti 1. kesäkuuta Dunkerquen edustalta tuhansia ranskalaisia sotilaita uppoavasta joukkojenkuljetusalus "Scotialta". Alus kärsi operaation aikana lieviä vaurioita, joiden korjaamiseen jälkeen se palasi miinoitustehtäviin.


title: HMS Esk (H15)

text: "HMS Esk" ja "HMS Intrepid" suojasivat 18.-19. kesäkuuta "HMS Teviot Bankia" ja "HMS Ploveria" operaatiossa BS16, jolla täydennettiin itärannikon miinakenttää. Alus suojasi 21.-22. kesäkuuta yhdessä "HMS Expressin" kanssa "HMS Intrepidiä" ja "HMS Icarusta" operaatiossa BS17, joka myös täydensi itärannikon miinoituksia.


title: HMS Esk (H15)

text: "HMS Esk" suojasi 24.-25. kesäkuuta yhdessä laivueen kanssa "HMS Ploveria" ja "HMS Teviot Bankia" operaatiossa BS18, joka täydensi myös itärannikon miinoituksia sulkemalla sen eteläkärjessä olleen reitin.


title: HMS Esk (H15)

text: "HMS Esk" ja "HMS Intrepid" suojasivat 6. heinäkuuta "HMS Teviot Bankia" operaatiossa BS22, josta alukset palasivat 8. heinäkuuta Imminghamiin. Seuraavassa operaatiossa alus suojasi 10.-11. heinäkuuta "HMS Teviot Bankia" yhdessä "HMS Expressin" kanssa. "HMS Esk", "HMS Icarus" ja "HMS Intrepid" suojasivat 19. heinäkuuta "HMS Teviot Bankia" operaatiossa BS25.


title: HMS Esk (H15)

text: "HMS Esk", "HMS Express', "HMS Icarus", "HMS Intrepid" ja "HMS Impulsive" laskivat 20. heinäkuuta miinoitteen operaatiossa BS26. Koko laivue "HMS Ivanhoeta" lukuun ottamatta laski 27. heinäkuuta miinoitteen operaatiossa BS 28. "HMS Esk", "HMS Intrepid" ja "HMS Impulsive" yhdessä apumiinalaiva "HMS Ploverin" sekä Hollannin laivaston miinalaivan "Willem Van de Zaanin" kanssa laskivat 29.-30. heinäkuuta miinoitteen operaatiossa BS29.


title: HMS Esk (H15)

text: Koko laivue sekä miinalaivat laskivat 1. elokuuta miinoitteen operaatiossa BS32. Osasto lähti Imminghamista kello 22.00. Elokuun alussa laivueen alukset vielä täydensivät itärannikon miinasuojaa laskemalla pienempiä miinoitteita. "HMS Esk" osallistui operaatioihin BS34 24.-25. elokuuta ja BS35 26.-27. elokuuta.


title: HMS Esk (H15)

text: "HMS Esk" purjehti 31. elokuuta 1940 laivueen mukana Imminghamista Hollannin rannikolle operaatiossa CBX5. Miinoittajien suojana olivat 5. Hävittäjälaivueen "HMS Jupiter", "HMS Kelvin" ja "HMS Vortigern", jotka lähtivät Humberista. Ilmavoimien 206. laivueen tiedustelukoneet ilmoittivat alueella olevista Saksan laivaston aluksista, jolloin osasto määrättiin hyökkäämään. "HMS Express" osui miinaan, jolloin "HMS Esk" riensi apuun osuen itsekin miinaan. "HMS Esk" upposi lyhyessä ajassa.


title: Helsingin Latu

text: Helsingin Latu on helsinkiläinen urheiluseura. Se on Suomen Ladun vanhin ja suurin paikallisyhdistys.


title: Helsingin Latu

text: Helsingin Latu täyttää 75 vuotta vuonna 2015. Vuosipäivää juhlitaan Maunulan majalla sunnuntaina 27.9.2015.


title: Helsingin Latu

text: Helsingin Latu perustettiin 17.12.1940 Vanhalla Ylioppilastalolla.


title: Helsingin Latu

text: Helsingin Latu on kaikenikäisten ympäri vuoden toimiva hyvää oloa tarjoava luonto-,kunto- ja terveysliikuntayhteisö. Helsingin Latu toimii retkeilyn, vaelluksen ja luonnossa liikkumisen tunnettuna edistäjänä ja asiantuntijana.


title: Helsingin Latu

text: Helsingin Ladun tavoitteena on retkeilyharrastuksen ylläpitäminen ja uusien harrastajien ohjaaminen lajin pariin. Ohjattuja retkiä järjestetään kaikkina vuodenaikoina. Helsingin Latu ohjaa pääkaupunkiseutulaisia lähiretkeilyyn ja hyödyntämään oman asuinkuntansa ja lähialueiden retkeilykohteita. Retkiä tehdään mm. kävellen, pyöräillen, meloen, hiihtäen ja lumikenkäillen. Vaakkoin eräkämppä Nuuksiossa ja Maunulan ulkoilumaja Helsingin keskuspuistossa toimivat retkien tukikohtina ympäri vuoden.


title: Helsingin Latu

text: Helsingin Ladussa on yli 6 000 jäsentä.


title: Helsingin Latu

text: Helsingin Latu ylläpitää Maunulan ulkoilumajaa Keskuspuistossa , Vaakkoin eräkämppää Nuuksiossa ja Rastilan talviuintipaikkaa Vuosaaressa.


title: Artralgia

text: Artralgia tarkoittaa nivelkipua. Termi itsessään ei siten ota kantaa kivun aiheuttajaan. Artralgiaa voivat aiheuttaa eri sairaudet, mutta se voi myös olla esimerkiksi lääkkeen sivuvaikutus. Sairauksista esimerkiksi nivelrikko, nivelreuma, selkärankareuma tai nivelpsoriasis voi olla artralgian taustalla. Ikääntyneillä artralgia liittyy monessa tapauksessa nivelten kulumiseen iän myötä


title: Artralgia

text: Artralgia ja myalgia (lihaskipu) ovat yleisiä mirtatsapiinin (erään masennuslääkkeen) sivuvaikutuksia.


title: CheyTac Intervention

text: CheyTac Intervention (tunnetaan myös nimellä M200) on yhdysvaltalaisen CheyTac LLC:n suunnittelema suurikaliiberinen pulttilukkotarkkuuskivääri. CheyTac Intervention suunniteltiin alun perin pehmeää kohdetta ammuttavaksi kivääriksi, jonka tulisi toimia myös pitkillä matkoilla. Aseen suunnittelussa käytettiin mallina The Windrunner XM-107 Tactical -tarkkuuskivääriä.


title: Kaksi valtakuntaa

text: Kaksi valtakuntaa on hengellinen fantasiaelokuva, joka kertoo kahden valtakunnan välisestä taistelusta: Vaaleinmaasta ja Harmaan valtakunnasta. Vaaleinmaa kuvastaa uskovien yhteisöä ja Harmaan valtakunta ihmisiä, jotka eivät usko Jumalaan.


title: Kaksi valtakuntaa

text:
Vaaleinmaan sotilas, Nilon (Juha Ihonen), joutuu Harmaan valtakuntaan vangiksi. Hänen kaksi ystäväänsä, Amelron (Antti Leivo) ja Unna (Aino-Maria Leivo), joutuvat vaikean valinnan eteen. Heidän on päätettävä onko rakkaus veljeä kohtaan tärkeämpi kuin uskollisuus Vaaleinmaata kohtaan. Lopulta he päättävät lähteä Harmaan valtakuntaan pelastamaan Nilonia. He kohtaavat matkallaan erilaisia ihmisiä, jotka tarvitsevat apua. Osa ihmisistä on ilkeitä ja pahin vihollinen löytyy lopulta omien joukosta.
Elokuvassa seurataan myös Harmaan valtakunnan sotilaan, Miilian (Elina Siltala), elämää. Hän on ollut urhea sotilas, mutta viime aikoina hän on alkanut miettiä elämän tarkoitusta. Taisteleminen itsessään ei enää kiinnosta, vaan siihen on löydyttävä joku merkitys. Hän on saanut käsiinsä Ison kirjan (Raamatun) ja lukee sitä salaa ystäviltään.
Amelron ja Unna saavat lopulta Nilonin pelastettua ja samalla Vaaleinmaahan saadaan uusi asukas: Miilia.


title: Kaksi valtakuntaa

text: Elokuva on tehty täysin harrastelijapohjalta. Tekijöinä oli n. 70, pääasiassa nuoria 20-25 vuotiaita uskovaisia. Elokuvaa esitettiin elokuvateattereissa muutamilla isoimmilla paikkakunnilla Suomessa kymmenen esityksen voimin. Sittemmin elokuvaa on voinut katsoa DVD:ltä.


title: Kaksi valtakuntaa

text: "Vahvuus löytyy raikkaasta asenteesta. Loppuarvosanaksi tuli: "Katsotaan tämä elokuva monta kertaa." / Vantaan Lauri"


title: Kaksi valtakuntaa

text: "Filmi pystyy välittämään sen innon ja antaumuksen, joka on kantanut vapaaehtoisia kuvausjakson ajan. Projektin läpiviemiseen ja suuren joukon mukaan saamiseen on tarvittu vahva kipinä. / Kotimaa 11.2.2005"


title: Kaksi valtakuntaa

text: "Se, mikä aluksi näyttää teatterin tekemisen taitojen puutteelta, alkaa myöhemmin tuntua katsojaan vetoavalta nuorelta aitoudelta. / Esse 24.2.2005"


title: Kaksi valtakuntaa

text: "Pahin vihollinen löytyy omista ystävistä, ja ystävä vihollisen leiristä. Söpön symppiksen roolin saanut käännynnäinen Miilia on ollut armoton taistelija, mutta hän on alkanut miettiä elämän tarkoitusta lukiessaan Raamattua salaa. Puolitoistatuntinen sisältää hengellisiä opetuksia. / Kirkko ja Kaupunki 9.2.2005"


title: Kaksi valtakuntaa

text: "Kristilliselle kentälle Kahta valtakuntaa on vaikea asemoida. Kristillismoralistinen maailmallisuuden ja hyveellisen elämän jyrkkä erottelu viittaa evankeliseen suuntaan, palkinnot hyvästä elämästä vapaisiin suuntiin ja puhe epäjumalista viidesläisyyteen, mutta toisaalta elokuvan sanomana on tarjota armoa jokaiselle. / Vantaan Lauri"


Kaksi valtakuntaa


title: Hittejä ja hukkuneita helmiä

text: Hittejä ja hukkuneita helmiä on suomalaismuusikko Heikki Helan toistaiseksi ainoa kokoelma-albumi. Se julkaistiin vuonna 2007. Kokoelma sisältää tuttuja hittejä Helan sooloalbumeilta, mutta myös uusia kappaleita.


title: Lahti 402

text: Lahti 402 on Lahden Autokorin vuosina 1992-2001 valmistama kaupunkibussikori. Siitä on olemassa puolimatalia, matalia ja kokomatalia versioita, ja sitä on toimitettu Scanian ja Volvon alustoille. Kori on valmistettu alumiinista. Lahti 402:sta on myös teliversio.


title: Lahti 402

text: Lahti 402 -bussit on suurelta osin poistettu käytöstä uudempien ja vähäpäästöisimpien mallien yleistyessä sekä linjaliikenteen kilpailuttamisen mukanaan tuomien autojen ikävaatimusten myötä.


title: Lahti 402

text: Pohjoismaisten matalalattiaisten linja-autojen kehitysprojekti alkoi Tampereen kaupungin liikennelaitoksen johtajan Juhani Valannon ideasta 1980-luvun lopulla. Pohjoismaiden ensimmäinen matalalattiabussi rakennettiin Scania N113 -mallin alustalle Wiiman koritehtaalla Vantaalla ja se luovutettiin Tampereen liikennelaitokselle syyskuussa 1990. Saksalainen Mercedes-Benz oli saanut jo hieman aiemmin valmiiksi oman matalalattiaisen O405N-mallinsa. Lahden Autokori ei aikaillut, vaan alkoi heti kehittää omaa matalalattiabussiaan Lahti 400 -mallin pohjalta. Uusi Lahti 402 -bussi esiteltiin Linja-autoliiton vuosikokouksen yhteydessä pidetyssä linja-autonäyttelyssä Kuopiossa kesäkuussa 1992 ja esittelyauton osti Saimaan Liikenne Oy Lappeenrannasta.


title: Lahti 402

text: Ensimmäiset Lahti 402 -autot tehtiin yksinomaan Scanian alustoille. Volvon keskimoottorinen B10M-alusta oli hallinnut kaupunkilinja-automarkkinoita koko 1980-luvun ajan eikä matalalattiabussien läpimurtoon Suomessa aluksi yleisemminkään uskottu. Volvo vastasi kuitenkin haasteeseen ja sai matalalattiaisen B10BLE-alustansa tuotantovalmiiksi vuonna 1994, ja siitä lähtien Lahti 402 -mallia sai myös Volvon päälle rakennettuna. Lisäksi tehtiin koemielessä yksi auto Mercedes-Benzin alustalle. Auton leveys oli suomalaisen ajoneuvolainsäädännön silloin mahdollistama 2,6 metriä. Lahden Autokori valmisti samaan aikaan pikavuoro- ja tilausajokäyttöön Eagle- ja Falcon-korimalleja, mutta 402:lle ei koskaan annettu omaa nimeä. Kaikista vuosina 1992–2001 valmistuneista Lahden Autokorin koreista Lahti 402 kattoi noin 20 prosenttia.


title: Lahti 402

text: Lahti 402 merkitsi muotoilunsa osalta rohkeaa irtiottoa kaupunkiautojen siihen saakka laatikkomaisesta ulkonäöstä. Ainoana rumana piirteenä pidettiin sivuikkunalinjan katkeamista auton keskioven kohdalla, ja lisäksi alkupään autojen ongelmana oli puutteellinen lämmöneristys. Lahden Autokorin ja Scanian myynnille Suomessa mallilla oli suuri merkitys, koska näitä autoja ostivat monet sellaiset liikennöitsijät, joilla oli kyseisten valmistajien tuotteita siihen saakka vain yksittäiskappaleina tai ei lainkaan. Lahti 402 -bussien suurimmaksi käyttäjäksi nousi Tampereen kaupungin liikennelaitos, joka hankki niitä marraskuusta 1993 lähtien kaikkiaan liki 50 kappaletta. Edellisen linja-auton TKL oli ostanut Lahden Autokorilta vuonna 1972. Myös Helsingin kaupungin liikennelaitos osti runsaat 20 Lahti 402 -autoa. Muita huomattavia mallin ostajia olivat Suomen Turistiauto, Savonlinja, Koskilinjat, Lähilinjat, Väinö Paunu ja Onni Vilkas.


title: Lahti 402

text: Lahti 402 oli valmistajalle myös merkittävä avaus vientimarkkinoille. Lahden Autokorin tehdasta laajennettiin vuonna 1998, minkä jälkeen linja-autojen vuosittaiset valmistusmäärät nousivat yli sadan kappaleen. Tanskan valtionrautatiet ja Kööpenhaminan liikennelaitos ostivat yhteensä yli 20 Lahti 402 -autoa, ja myöhemmin Ruotsiin toimitettiin kahdessa erässä vajaat 20 autoa.


title: Lahti 402

text: Lahti 402 -mallin seuraaja Lahti Scala esiteltiin kesällä 2001 ja vanhan mallin tuotanto loppui vielä saman vuoden aikana. Yhteensä Lahti 402 -autoja valmistui vajaat 250 kappaletta. Viimeiset valmistuneet autot osti Tampereen kaupungin liikennelaitos. Viimeiset kaupallisessa käytössä olleet Lahti 402:t olivat Pohjolan Liikenteellä, ja ne poistuivat käytöstä Länsimetron korvausliikenteen loputtua vuoden 2018 alussa.


title: Unensieppaaja (täsmennyssivu)

text: Unensieppaaja, voi viitata seuraaviin asioihin:


title: HMS Express (H61)

text: HMS Express (viirinumero H61) oli Britannian Kuninkaallisen laivaston E-luokan hävittäjä, joka palveli maailmansotien välillä ja toisessa maailmansodassa. Alus siirrettiin Kanadan laivastolle kesäkuussa 1943 nimellä "HMCS Gatineau".


title: HMS Express (H61)

text: Alus tilattiin 1. marraskuuta 1932 Swan Hunter and Wigham Richardsonin telakalta Wallsendistä. Sen valmistuskustannukset olivat 247279 puntaa ilman Amiraliteetin toimittamia ase- ja viestijärjestelmiä. Aluksen runko maksoi 105855 puntaa, pääkone 133500 puntaa ja apukoneet 7924 puntaa.


title: HMS Express (H61)

text: Toisen maailmansodan syttyessä "HMS Express" liitettiin 20. Hävittäjälaivueeseen Portsmouthiin, josta laivue siirrettiin Pohjanmeren rannalle Imminghamiin. Alus rakensi laivueen mukana sodan ensivuoden miinakenttiä aluevesille sekä Euroopan rannikolle.


title: HMS Express (H61)

text: "HMS Express" kuljetti syyskuussa 1939 Windsorin herttuaparin Portsmouthista Cherbourgiin.


title: HMS Express (H61)

text: "HMS Express", "HMS Esk" ja "HMS Intrepid" laskevat 9. toukokuuta 1940 operaatiossa XMG 180 miinaa tunnetulle Saksan laivaston reitille.


title: HMS Express (H61)

text: Alus oli yksi ensimmäisiä, joka saapui Dunkerquen rannikolle evakuoimaan siirtoarmeijan joukkoja mantereelta takaisin Englantiin. Alus oli myös viimeinen, joka poistui 4. kesäkuuta evakuoinnin päättyessä. Se kuljetti kaikkiaan 2795 sotilasta vaurioituen ilmahyökkäyksissä.


title: HMS Express (H61)

text: "HMS Express" purjehti 31. elokuuta 1940 20. (Miinoittaja)Hävittäjälaivueen mukana Imminghamista Hollannin rannikolle operaatiossa CBX5. Miinoittajien suojana oli neljä 5. Hävittäjälaivueen alusta. Ilmavoimien tiedustelukoneet ilmoittivat alueella olevista Saksan laivaston aluksista, jolloin osasto määrättiin hyökkäämään. Alus osui miinaan, jolloin "HMS Esk" riensi apuun osuen itsekin miinaan. "HMS Esk" upposi lyhyessä ajassa.


title: HMS Express (H61)

text: "HMS Express" hinattiin takaisin kotisatamaan, josta se siirrettiin telakalle.


title: HMS Express (H61)

text: "HMS Express" palasi palvelukseen syyskuussa 1941. Lokakuussa alus määrättiin saattamaan taistelulaiva "HMS Prince of Wales" kaukoitään yhdessä sisaraluksensa "HMS Electran" kanssa. Alusten oli tarkoitus muodostaa perustettavan Itäisen laivaston runko. Osasto aloitti 25. lokakuuta matkansa Clydestä kiertäen Hyväntoivonniemen. Alukset kohtasivat taisteluristeilijä "HMS Repulsen" ja sitä suojanneet hävittäjät "HMS Jupiterin" ja "HMS Encounterin".


title: HMS Express (H61)

text: Japanin ilmavoimien upotettua raskaat alukset "HMS Express" pelasti lähes tuhat kaikkiaan 2081 eloonjääneestä. Alus palveli tammikuun tapahtuman jälkeen Kiinan yksiköiden saattohävittäjänä Singaporessa ja Jaavalla. Alus selviytyi Trincomaleen pommituksesta ja Jaavanmerestä, koska sen konehuoneessa syttyi 6. helmikuuta tulipalo. Vaurioiden vuoksi "HMS Express" siirrettiin Simonstowniin telakalle, jossa alus oli 25. huhtikuuta - 26. kesäkuuta.


title: HMS Express (H61)

text: "HMS Express" liitettiin palvelukseen palatessaan Itäisen laivaston 12. Hävittäjälaivueeseen, jonka mukana se suojasi lentotukialus "HMS Illustrousia" Majungan maihinnousun aikana 10. syyskuuta.


title: HMS Express (H61)

text: "HMS Express" palasi helmikuussa 1943 kotimaahan, jossa se siirrettiin 12. maaliskuuta Liverpooliin telakalle. Alus päätettiin telakalla ollessa siirtää Kanadan laivastolle.


title: HMS Express (H61)

text: "HMS Express" palasi telakalta 2. kesäkuuta ja seuraavana päivänä se siirrettiin Kanadan laivastolle nimellä "HMCS Gatineau". Alus todettiin lahjaksi Kanadan hallitukselle kaksitoista päivää myöhemmin. Alus palveli sodan lopun saattajana Atlantilla.


title: HMS Express (H61)

text: Alus romutettiin 1948.


title: STS-129

text: STS-129/ULF3 (ISS Utilization and Logistics Flight - 3) oli avaruussukkulalento Kansainväliselle avaruusasemalle (ISS). Se oli avaruussukkula Atlantiksen 31. lento.


title: STS-129

text: Lento laukaistiin matkaan 16. marraskuuta 2009 kello 21.28 Suomen aikaa. Atlantis telakoitui Kansainväliseen avaruusasemaan 18. marraskuuta. Atlantis laskeutui Kennedyn avaruuskeskukseen Floridaan 27. marraskuuta 2009 kello 16.44 Suomen aikaa.


title: STS-129

text: Atlantiksen pääasiallisena tehtävänä oli kuljettaa varaosia avaruusaseman ulkopuolelle runko-osan ympärille kiinnitettäväksi. Sukkulan mukana oli yli 13 tonnia varaosia. Yksitoistapäiväisellä lennolla suoritettiin kolme avaruuskävelyä.


title: STS-129

text: Sukkulan rahtitilassa oli ensilennollaan kaksi suurikokoista paineistamatonta ExPRESS Logistics Carrier kuljetusalustaa (ELC1 ja ELC2), joihin on sijoitettu kaksi varagyroskooppia, kaksi typpitankkia, kaksi pumppumoduulia, ammoniakkitankki, avaruusaseman robottikäsivarren liikuntamekanismi, Canadarm2:n umbilikaali ja korkeapaineinen kaasutankki. ELC2:ssa on myös avaruuden olosuhteiden vaikutuksia selvittävä MISSE-7 -materiaalikoe. Atlantis kuljetti asemalle myös tietoliikennelaitteita.


title: STS-129

text: Atlantiksen lennon päätyttyä sukkulaohjelmassa on jäljellä enää viisi lentoa.


title: STS-129

text: Nasa järjesti ensimmäistä kertaa reaaliaikaisen sukkulan laukaisun twitter-kokoontumisen Kennedyn avaruuskeskuksessa.


title: Prefontaine – kiitävät sekunnit

text: Prefontaine – kiitävät sekunnit on yhdysvaltalainen elokuva vuodelta 1997. Se kertoo kestävyysjuoksija Steve Prefontainesta. Pääosaa elokuvassa näytteli Jared Leto. Elokuvan käsikirjoituksen tekivät Steve James sekä Eugene Corr ja sen ohjasi Steve James. Muun muassa Shannon Letolla on rooli elokuvassa.


title: Hellberg

text: Hellberg on seuraavien henkilöiden sukunimi:Seuraavat henkilöt tunnetaan paremmin muulla nimellä, mutta heidänkin nimensä on ollut Hellberg:


title: Raskaushepatoosi

text: Raskaushepatoosi on raskauden aikana kehittyvä maksan toimintahäiriö, jonka syytä ei tunneta. Se ilmenee kohonneina maksa-arvoina ja kutinana. Jopa joka toinen raskaushepatoosiin sairastunut nainen sairastuu siihen toisenkin raskautensa aikana. Sairastettu raskaushepatoosi kohottaa jonkin verran ainakin sappikivitaudin riskiä.


title: Raskaushepatoosi

text: Prosentti raskaana olevista kärsii raskaushepatoosista. Tavallisesti maksan häiriö puhkeaa 30. raskausviikon jälkeen.


title: Wendy’s

text: Wendy’s on Yhdysvalloissa perustettu pikaruokaketju. Dave Thomas avasi sen ensimmäisen ravintolan 15. marraskuuta 1969 Columbukseen, Ohioon. Hän nimesi ravintolan neljännen lapsensa Melinda Lou ”Wendy” Morsen mukaan.


title: Wendy’s

text: Wendy’s on levinnyt Yhdysvalloista useisiin muihin maihin, ei kuitenkaan Suomeen.


title: Wendy’s

text: Ketjun omistaa Wendy’s/Arby’s Group.


title: Wendy’s

text: Wendy’sissä myydään muun muassa hampurilaisia, ranskalaisia perunoita ja Frosty-pehmistä.


title: Viljelykierto

text: Viljelykierto eli vuoroviljely on maanviljelyä, jossa samalla pellolla viljeltävä kasvi vaihtuu peräkkäisinä vuosina. Tarkoituksena on välttää haitat, joita aiheutuu saman kasvilajin viljelystä samalla paikalla. Viljelykierrossa vältetään maan väsyminen ja tuholaisten pesiytyminen, se vähentää rikkakasveja ja kasvinsuojeluongelmia, sekä pitää maan ravinnevarannot tasapainoisena. Luomuviljelyssä kierto on keskeinen tekijä maan ravinteisuuden ja rakenteen ylläpitäjänä. Hyvään kiertoon kuuluu nurmia, viljoja ja juurikasveja. Viljelykiertoa on käytetty jo vuosisatoja ja sen vaikutuksia satoon on tutkittu kauan.


title: Viljelykierto

text: Vuoroviljely on vanha tapa, jota on käytetty mm. Andeilla 600–1000 jaa. Suomessa vuoroviljely oli osa perinteistä maataloutta ja uusia viljelykierron muotoja otettiin käyttöön 1800-luvulla, mikä osaltaan paransi esimerkiksi karjatalouden tuottavuutta ja muutti viljelyn suuntaa. Nykyään vuoroviljelyä opetetaan viljelijöille erityisesti kehitysmaissa maan hedelmällisyyden lisäämiseksi ja olojen parantamiseksi.


title: Viljelykierto

text: Viljelyalueella kasvatettavien kasvien sijaintia vaihdetaan eri vuosina. Osa pellosta saattaa olla kesantona, osalla voidaan kasvattaa herneitä ja kolmannella osalla esimerkiksi porkkanaa. Seuraavana vuonna viljelykasvien sijaintia vaihdettaessa voidaan kesantona levänneelle alueelle kylvää hernettä, joka juuristonsa typensitojabakteereja sisältävien nystyröiden avulla lannoittaa maata, hernettä kasvaneelle alueelle kylvää porkkanaa ja porkkanapelto jättää kesannolle. Luontaisen, joskin pienimuotoisen lannoituksen lisäksi vuoroviljelyn etuna on se, että edellisvuonna maaperään jääneet tiettyyn kasviin erikoistuneet tuhohyönteiset eivät löydä välittömästä ympäristöstään ravintokasviaan jolloin tuhot jäävät pienemmiksi.


title: Morgan Lily

text: Morgan Lily Gross eli Morgan Lily (s. 11. huhtikuuta 2000 Santa Monica, Kalifornia) on yhdysvaltalainen näyttelijä. Hän aloitti varhain uran mallina. Sittemmin hän on esiintynyt rooleissa elokuvissa "Ihmeellinen Henry Poole" (Millie Stupek, 2008), "Jätä se!" (2009) ja "2012" (2009). Morgan Lily kuuluu kolmilapsiseen perheeseen, jonka isä on taikuri ja vatsastapuhuja Andy Gross. Morgan Lilyn vanhempi sisko on malli Riley Jane ja vanhempi veli näyttelijä Jordan David.


title: R. J. Reynolds

text: Richard Joshua Reynolds (20. heinäkuuta 1850 – 29. heinäkuuta 1918) oli yhdysvaltalainen liikemies, joka perusti R. J. Reynolds Tobacco Companyn vuonna 1874. Hän syntyi Virginiassa ja työskenteli ensin isänsä palveluksessa. Hän meni vuonna 1905 naimisiin Mary Katherine Smithin kanssa ja sai neljä lasta. Hänen lapsenlapsensa Patrick Reynolds on tupakoinnin vastainen aktivisti.


title: R. J. Reynolds

text: Camel-savukemerkki perustettiin vuonna 1913. Reynolds kuoli haimasyöpään 1918.


title: Luettelo yli 20 metrin tuloksen saavuttaneista yhdysvaltalaisista kuulantyöntäjistä

text: Tämä on luettelo 20 metriä ylittäneistä yhdysvaltalaisista kuulantyöntäjistä. Kuulantyönnön miesten maailmanennätystä (23,12 metriä) pitää hallussaan yhdysvaltalainen Randy Barnes. 20 metrin rajan kuulantyönnössä rikkoi ensimmäisenä yhdysvaltalainen Bill Nieder 12. elokuuta 1960.


title: Camille Guérin

text: Jean-Marie Camille Guérin (22. joulukuuta 1872 Poitiers, Ranska – 9. kesäkuuta 1961 Pariisi, Ranska) oli ranskalainen eläinlääkäri, mikrobiologi ja immunologi, joka yhdessä Albert Calmetten kanssa kehitti tuberkuloosilta suojaavan Bacillus Calmette-Guérin -rokotteen.


title: Camille Guérin

text: Guérinin isä kuoli tuberkuloosiin 1882. Hän opiskeli eläinlääketiedettä École Nationale Vétérinaire d'Alfortissa vuoteen 1896 asti, työskennellen samalla patologi Edmond Nocardin (1850-1903) apulaisena.


title: Camille Guérin

text: 1897 hän aloitti Pasteur-instituutin verkostoon kuuluvassa Institut Pasteur de Lille:ssä, jossa työskenteli ensin teknikkona auttaen laitoksen johtajaa, ranskalaista fyysikkoa, mikrobiologia ja immunologia Albert Calmettea tämän pyrkimyksissä kehittää vastamyrkkyä käärmeenpuremaan ja rokotetta isorokkoa vastaan. Guérin onnistui merkittävästi parantamaan isorokkorokotteen valmistusmenetelmiä, käyttäen kaniineja väli-isäntinä. Hän kehitti myös tavan näiden rokotteiden jäämävirulenssin mittaamiseksi.


title: Camille Guérin

text: Guérinin nimitettiin laboratorionjohtajaksi 1900 ja vuosina 1905-1915 ja 1918-1928 hän keskittyi tuberkuloosirokotteen kehittämiseen, tehden läheistä yhteistyötä Calmetten kanssa. Yhteistyö jatkui aina Calmetten kuolemaan 1933. Guerin huomasi 1905, että naudantuberkuloosi-bakteeri "mycobacterium bovis" voisi immunisoida eläimiä aiheuttamatta niiden sairastumista itse tautiin. Hän ja Calmette kehittivät tapoja heikentää bakteeria käyttäen perättäisiä viljelmän siirtoja. 1908 miehet lopulta saattoivat menestyksellisesti julkaista uutta BCG-rokotetta koskevat tuloksensa.


title: Camille Guérin

text: Hän sai uuden ylennyksen 1919 . BCG-bakteerikanta tuli lopulta käyttökelpoiseksi rokotteessa 1921, sen koettua 230 siirtoa. Guérin muutti Pariisiin 1928 Pasteur-instituutin tuberkuloosiosaston johtajaksi.


title: Camille Guérin

text: Ennen kuolemaansa 1961 hän toimi monissa merkittävissä viroissa, kuten Ranskan eläinlääketieteellisen akatemian ja Ranskan lääketieteellisen akatemian puheenjohtajina. 1955 Ranskan tiedeakatemia myönsi hänelle Grand Prix -palkinnon.


title: Massilia Sound System

text: Massilia Sound System on Marseillessa 1980-luvun alussa perustettu ranskalainen reggae-yhtye. Yhtye laulaa pääasiassa Ranskaksi ja Oksitaaniksi. He yhdistävät musiikissaan useita musiikkisuuntauksia rock-vivahteista ja hip-hopista erityyppisiin maailmanmusiikkeihin.


title: Massilia Sound System

text: Lyriikoissa korostuvat Marseillen ja etelä-Ranskan alueiden kieli ja kulttuuri.


title: Matti Hiltunen

text: Matti Hiltunen voi tarkoittaa ainakin seuraavia henkilöitä:


title: Stefan Schnabel

text: Stefan Schnabel (2. tammikuuta 1912 Berliini, Saksa – 11. maaliskuuta 1999 Rogaro, Italia) oli saksalainen näyttelijä.


title: Stefan Schnabel

text: Stefan Schnabelin isä oli pianisti Artur Schnabel. Schnabel muutti Lontooseen 1933, jossa hän samana vuonna liittyi Old Vic -teatteriin. New Yorkiin Schnabel muutti 1937, jossa hän näytteli radiossa ja liittyi Orson Wellesin Mercury Theatre -näyttelijäryhmään. Ryhmän kanssa hän esiintyi sekä teatterissa että radiossa. Kaikkiaan Schnabel esiintyi uransa aikana yli 3 000 radio-ohjelmassa. Toisen maailmansodan aikana hän teki Saksaan suunnattuja propagandalähetyksiä ja palveli Office of Strategic Servicesin alaisuudessa Britanniassa, Saksassa, Alankomaissa ja Ranskassa. Elokuvadebyyttinsä Schnabel teki 1943 elokuvassa "Matka kauhuun". Saippuasarja "Guiding Lightissa" hän näytteli 17 vuoden ajan tohtori Stephen Jacksonia. Broadwayllä hänen viimeiseksi näytelmäkseen jäi Andrew Bergmanin kirjoittama "Social Security" vuonna 1986.


title: Rasagiliini

text: Rasagiliini on Parkinsonin taudin hoitoon käytetty lääkeaine. Se on tullut markkinoille 2005, ja sen kauppanimi Azilect. Se lisää dopamiinin pitoisuutta aivoissa estämällä MAO-B-entsyymin toimintaa.


title: Rasagiliini

text: Rasagiliinin erityiskorvausoikeus myönnetään asianomaisesta erikoissairaanhoidon yksiköstä annetun tai neurologian erikoislääkärin antaman B-lausunnon perusteella idiopaattisen Parkinsonin taudin hoitoon, kun kysymyksessä on A) hoito yksinään (ilman levodopaa), kun edullisemmilla MAO-B:n estäjillä ei ole saavutettu toivottavaa hoitovastetta tai ne eivät sovi, tai B) yhdistelmähoito levodopan kanssa potilailla, joilla esiintyy tilanvaihteluita. Lievässä maksan vajaatoiminnassa sen käytössä on noudatettava varovaisuutta, vaikeassa sitä ei voi käyttää.


title: Rasagiliini

text: Syyskuussa 2009 New England Journal of Medicinessä julkaistun tutkimuksen mukaan taudin etenemistä voidaan hidastaa varhain aloitetulla rasagiliini-lääkityksellä. Lääkettä on aiemmin käytetty oireiden lievittämiseen. Tutkimuksessa oli mukana 1 100 henkeä 14 maasta.


title: HMS Crescent

text: HMS Crescent on ollut yhdentoista Britannian Kuninkaallisen laivaston aluksen nimenä.


title: Seututie 309

text: Seututie 309 on lyhyt seututie Pirkanmaalla. Seututie alkaa Lempäälän Sääksjärveltä kulkien Höytämön pohjoispuolelta Hervantaan. Seututie on mittakaavassaan varsin lyhyt, noin seitsemän kilometrin pituinen. Tie kulkee mäkisessä ja metsäisessä maastossa. Tie kulkee hivenen lounaskoillissuuntaisesti. Täten seututien merkitys on vähäinen, tavallisen paikallistien luokkaa. Tie on valtateiden 3 ja 9 suora yhteys uuteen Vuoreksen kaupunginosaan sekä noin 23 000 asukkaan Hervantaan.


title: Seututie 309

text: Ensimmäisen kehätien ennakoitua suurempien liikennemäärien vuoksi ja lukuisten onnettomuuksien on alettu miettiä ratkaisuja ratkaisuja liikenteen rauhoittamiseksi. Kevyempinä ratkaisuina on ehdotettu muun muassa lisäkaistoja ruuhkaisimmalle ja onnettomuusherkimmälle Sarankulman kohdalle, jossa näkyvyys on heikko tien tekemän mutkan ja mäen vuoksi sekä muuttuvia nopeusrajoituksia. Lisäksi rakenteilla oleva Rantaväylän tunneli tulee todennäköisesti tasaamaan liikennemääriä.


title: Seututie 309

text: Lähinnä epävirallisella kommenttitasolla on ehdotettu pidemmällä aikavälillä myös toista kehätietä (semantiikkana muun muassa "Tampereen toinen kehätie" ja "Kehä 2") nykyisen Seututie 309:n eli Ruskontien pohjalle. Tien olisi tarkoitus parantaa yhteyksiä Tampere-Pirkkalan lentoasemalle ja syrjäiseksi kutsuttuun Vuorekseen ja parantaa poikittaisyhteyksiä.


title: New Moon (Swallow the Sunin albumi)

text: New Moon on Swallow the Sunin neljäs albumi. Albumi ilmestyi Suomessa 4. marraskuuta 2009. Se ylsi Suomen virallisen listan sijalle 10.


title: River-luokka (hävittäjä)

text: River-luokka oli Kanadan laivaston hävittäjäalusluokka, joka muodostettiin neljästätoista lähes identtisestä Britannian Kuninkaallisen laivaston luovuttamasta A-, C-, D-, E-, F-, G- ja H-luokkien hävittäjästä. Kaksi A-luokan alusta oli Kanadan hallituksen tilaamia ja ne olivat ensimmäiset varsinaisesti Kanadan laivastolle tilatut alukset.


title: River-luokka (hävittäjä)

text: Alukset palvelivat toisessa maailmansodassa saattuetehtävissä Pohjois-Atlantilla. Sodan alussa alusten varustus oli se mikä se oli ollut luovutettaessa, mutta sodan kuluessa niiden varustustasoa muutettiin merkittävästi.


title: River-luokka (hävittäjä)

text: Sodasta selvinneet alukset romutettiin pian sodan jälkeen.


title: Bennett

text: Bennett on englanninkielisissä maissa yleinen sukunimi, joka on muun muassa seuraavilla henkilöillä:


title: Crufts

text: Crufts on the Kennel Clubin järjestämä vuosittainen koiranäyttely Isossa-Britanniassa. Näyttely on maailman suurin, ja siitä on maininta myös Guinnessin ennätysten kirjassa. Näyttelyyn on 2010-luvulla osallistunut vuosittain yli 20 000 koiraa


title: Crufts

text: Crufts on nimetty perustajansa Charles Cruftin mukaan. Crufts järjesti ensimmäisen nimeään kantavan näyttelyn 1891. Crufts kuoli vuonna 1938, ja hänen vaimonsa myi näyttelyn nimen the Kennel Clubille, joka järjesti seuraavan näyttelyn 1941. Vuonna 1987 näyttely laajennettiin suuren suosion takia nelipäiväiseksi, ja vuonna 1991 näyttely siirrettiin Lontoon Earls Courtista Birminghamin National Exhibition Centreen, jossa näyttely nykyisin järjestetään.


title: Crufts

text: Näyttely on nelipäiväinen, ja perusnäyttelyn ohella tapahtumassa järjestetään mm. tottelevaisuus- ja agilitykilpailuja. Vuoden 2010 näyttelyssä ensimmäisenä päivänä osallistuvat työ- ja paimenkoirat, toisena päivänä terrierit ja ajavat- ja jäljestävät koirat, kolmantena päivänä pienet seurakoirat ja käyttökoirat ja neljäntenä päivänä lintukoirat.


title: Crufts

text: Taulukon ryhmä-sarake viittaa Cruftsin näyttelyn järjestävän Kennel Clubin käyttämään koirarotujen luokittelujärjestelmään, joka poikkeaa muun muassa Suomen Kennelliiton käyttämästä FCI-järjestelmästä.


title: Dan Seymour

text: Dan Seymour (22. helmikuuta 1915 Chicago, Illinois, Yhdysvallat – 25. toukokuuta 1993) oli yhdysvaltalainen näyttelijä. Hän näytteli noin 70 elokuvassa ja 300 televisio-ohjelmassa. Seymourin elokuvien joukkoon kuuluvat muun muassa "Myrskyvaroitus", "Yö Casablancassa", "Kirjava satama" ja "Casablanca", jossa hän näytteli Rick's Cafeen ovimiestä Abdulia. Seymour kuoli sydänkohtaukseen 78 vuoden ikäisenä.


title: Von Schantz

text: Von Schantz on suomalainen aatelissuku. Suomessa suku on hallinnut Sanssinkartanoa Kauhajoella.


title: Von Schantz

text: Wothon atolli tunnettiin nimellä Schantzin saaret Johan Eberhard von Schantzin mukaan.


title: SBS Eno

text: SBS Eno on enolainen salibandyyn erikoistunut urheiluseura. SBS Eno on Enon Kisa-Poikien itsenäisesti toimiva alaseura.


title: SBS Eno

text: SBS Enon juuret ovat Enon Kisa-Poikien vuonna 1992 aloittamassa ja Uimaharjun Taimen vuonna 1995 aloittamassa salibandytoiminnassa. SBS Eno perustettiin vuonna 1998 yhdistämällä kyseisten seurojen salibandytoiminnat itsenäisesti toimivaksi Enon Kisa-Poikien alaseuraksi. Heti kaudella 1998–1999 SBS Enon B-81-juniorit voittivat ikäluokkansa Suomen mestaruuden.


title: SBS Eno

text: SBS Enon edustusjoukkue nousi kaudella 1999–2000 Salibandyn miesten I-divisioonaan. Kaudella 2000–2001 joukkue sijoittui neljänneksi ja kaudella 2001–2002 itälohkon kolmanneksi. SBS Enon parhaiden pelaajien siirtyessä liigajoukkueisiin seura tippui II-divisioonaan kaudella 2002–2003.


title: SBS Eno

text: Kaudella 2010–2011 SBS Enon edustusjoukkue luopui III-divisioonan sarjapaikastaan pelaajapulan ja taustavoimien hiipumisen vuoksi. Seuralla ei ole muita joukkueita, joten seuran toiminta on toistaiseksi päättynyt.


title: SBS Eno

text: Kaudelle 2011-2012 SBS-Eno Lähtee uusien taustavoimien takaamana jatkamaan Enon salibandy kulttuuria. Joukkue koostuu täysin samasta rungosta joka aiemmin luopui 3 Divisioona paikasta, Tavoitteena on tulevina vuosina nousu takaisin 2-Divisioonaan. Tällähetkellä Joukkue pelaa 4-Divisioonaa. Nousu 4-divisoonaan kaudelle 2012-2013.


title: SBS Eno

text: Parhaimmillaan SBS Enon entisiä pelaajia on pelannut SM-liigassa yhtä aikaa yhdeksäni: Tatu ja Petri Väänänen, Jussi ja Antti Tahvanainen, Matti Turunen Jari Aromaa, Timo Tahvanainen, Jarkko Purmonen ja Henri Lomu. Menestynein on MM-kultaakin voittanut Tatu Väänänen. Yläsarjoissa on pelannut ja valmentanut muitakin SBS Enon kasvatteja.


title: SBS Eno

text: Pelaajat kaudella 2011-2012


title: SBS Eno

text: Hyökkääjät


title: SBS Eno

text: Antti Räty, Joona Korhonen, Pasi Penttinen, Tuomo Marjola, Tatu Romppanen, Mikko Nevalainen, Roman Danilov, Lassi Tahvanainen


title: SBS Eno

text: Keskushyökkääjät Lauri Aho , Petri Vanninen, Pekka Penttinen ( A )


title: SBS Eno

text: Puolustajat


title: SBS Eno

text: Hemmi Ryhänen, Miikka Kuivalainen, Riku Vuori, Tuomas Väänänen ( C ), Jere Räty, Pekka Ignatius


title: SBS Eno

text: Maalivahti


title: SBS Eno

text: Henri Vänskä ( MV )


title: SBS Eno

text: Valmennus


title: SBS Eno

text: Tommi Nevalainen


title: SBS Eno

text: Joukkueen Johto


title: SBS Eno

text: Hemmi Ryhänen,


title: SBS Eno

text: Riku Vuori,


title: Aquaria

text: Aquaria on brasilialainen power metal -yhtye. Yhtye perustettiin vuonna 1999, ja oli alkuperäiseltä nimeltään Uirapuru. Uirapuru-nimellä julkaistiin kaksi demoa, ja vuonna 2002 yhtyeen nimeksi vaihdettiin Aquaria. Aquaria-nimellä yhtye on julkaissut tähän mennessä kaksi albumia.


title: Aquaria

text: Yhtye perustettiin vuonna 1999 nimellä Uirapuru. Perustajajäseninä toimivat basisti Fernando Giovanetti, kosketinsoittaja Alberto Kury ja sittemmin Revolution Renaissancessa tunnetuksi tullut rumpali Bruno Agra.


title: Aquaria

text: Yhtye äänitti ensimmäisen demonsa, "Here Comes the Life" vuonna 2001. Demolla kitaraa soittivat Roberto Scripilliti sekä Leandro Gomes, ja vierailevana laulajana toimi Allegro-yhtyeessä vaikuttanut Ílton Nogueira. Yhtye julkaisi toisen demonsa "Flames Of Trinityn" vuonna 2002. Demoilla esiintynyt kokoonpano oli muuten sama, mutta Flames Of Trinityllä vokalistina toimi kosketinsoittaja Alberto Kury.


title: Aquaria

text: Toisen demon julkaisun jälkeen yhtyeen nimi päätettiin vaihtaa Aquariaksi. Nimenvaihdoksen yhteydessä demoilla soittaneet kitaristit Leandro Gomes ja Roberto Scripilliti nostettiin yhtyeen vakituiseksi jäseneksi, ja lisäksi yhtyeeseen liittyi Eternassa, Sacred Sinnerissä ja Denison Fernandesissa tunnetuksi tullut laulaja Leandro Caçoilo. Kuitenkin jo samana vuonna Caçoilo ja Scripilliti erosivat yhtyeestä, ja heidän tilalleen tulivat kitaristi Rick Mour sekä brasilialaisessa Endless-yhtyeessä vaikuttanut laulaja Vitor Veiga. Nyt vakiintuneella kokoonpanolla yhtye julkaisi heinäkuussa 2005 debyyttialbuminsa "Luxaeternan".


title: Aquaria

text: Vuonna 2006 kitaristit Leandro Gomes ja Rick Mour lähtivät yhtyeestä. Heidän tilalleen tuli jo aikaisemmin Aquariassa ja Uirapurussa soittanut Roberto Scripilliti. Tammikuussa 2007 yhtyeen toiseksi kitaristiksi liittyi Endless-yhtyeessä soittanut Gustavo di Padua. Tällä kokoonpanolla yhtye julkaisi vuonna 2007 toisen täyspitkän albuminsa "Shambalan".


title: Todellinen valtioneuvos

text: Todellinen valtioneuvos () oli keisarinajan Venäjällä ja myös Suomen suuriruhtinaskunnassa käytössä ollut neljännen luokan virka-arvo, joka vastasi kenraalimajuria ja kontra-amiraalia.


title: Todellinen valtioneuvos

text: Samanlainen arvonimi on ollut käytössä myös Saksassa ja Itävallassa.


title: HMS Kempenfelt (I18)

text: HMS Kempenfelt (viirinumero D18/I18) oli Britannian Kuninkaallisen laivaston C-luokan laivueenjohtaja, joka palveli maailmansotien välillä. Alus myytiin Kanadalle, joka otti sen palvelukseen 19. lokakuuta 1939 River-luokan aluksena "HMCS Assiniboine".


title: HMS Kempenfelt (I18)

text: Alus tilattiin J. Samuel White and Companyltä Cowesista Isle of Wightilta osana vuoden 1929 laivasto-ohjelmaa. Sen köli laskettiin lokakuussa 1930 ja alus laskettiin vesille 29. lokakuuta 1931. Alus valmistui 30. toukokuuta 1932.


title: HMS Kempenfelt (I18)

text: "HMS Kempenfelt" liitettiin palvelukseen otettaessa Kotilaivaston 2. Hävittäjälaivueeseen. Alus palveli pääosan vuotta 1932 Rosythissa, mistä se siirrettiin tammikuussa 1933 Välimeren laivastoon.


title: HMS Kempenfelt (I18)

text: "HMS Kempenfelt" palasi 28. maaliskuuta 1933 kotimaahan, josta alus aloitti Itämeren purjehduksen. Palattuaan Itämereltä alus sijoitettiin Devonportiin telakalle, mistä se palasi palvelukseen tammikuussa 1934.


title: HMS Kempenfelt (I18)

text: "HMS Kempenfelt" johti laivueensa Kotilaivaston mukana Länsi-Intian saaristoon, josta palattiin maaliskuussa Englantiin. Alus vietti vuoden lopun Skandinavian satamissa kiertäen ja Skotlannin tukikohdissa.


title: HMS Kempenfelt (I18)

text: Lukuun ottamatta lyhyttä koulutuspurjehdusta Välimerellä "HMS Kempenfelt" palveli elokuuhun 1935 kotimaassa. Alus aloitti 31. elokuuta Etiopian kriisin vuoksi purjehduksensa Punaiselle merelle, minkä jälkeen alus palveli Itä-Intian asemalla aina kesäkuulle 1936. Alus palveli vuoden 1936 lopun purjehtien Välimerellä sekä Espanjan rannikolla muun muassa evakuoiden Britannian kansalaisia alueelta.


title: HMS Kempenfelt (I18)

text: "HMS Kempenfelt" siirrettiin joulukuussa 1936 Devonportin telakalle, josta alus palasi 10. huhtikuuta 1937. Alus vieraili Espanjan satamassa talvikauden aikana. Alus oli touko-kesäkuun 1938 telakalla Chathamissa, minkä jälkeen alus vieraili heinäkuussa Itämeren alueen satamissa viettäen loppuvuoden kotimaassa.


title: HMS Kempenfelt (I18)

text: "HMS Kempenfelt" palasi toisen maailmansodan alkaessa aktiivipalvelukseen, jolloin alus määrättiin 18. Hävittäjälaivueeseen Portlandiin, minkä osana se suojasi saattueita sekä teki partiomatkoja kanaalin alueella.


title: HMS Kempenfelt (I18)

text: "HMS Kempenfelt", "HMS Ardent" ja "HMS Echo" suojasivat 9. syyskuuta lentotukialus "HMS Courageousia" sukellusveneentorjuntapartiossa (operaatio AS2). Alus palasi 14. syyskuuta Plymouthiin, jossa se valmisteltiin siirrettäväksi Kanadaan.


title: HMS Kempenfelt (I18)

text: "HMS Kempenfelt" törmäsi 28. syyskuuta Newhavenin edustalla kauppalaiva "SS Hesterin" kanssa ja se piti siirtää Devonportiin telakalle korjattavaksi. Alus oli kuitenkin päätetty siirtää Kanadalle ja sen virallinen luovutus tapahtui 19. lokakuuta 1939 nimellä "HMCS Assiniboine". Alus palasi telakalta 7. marraskuuta.


title: Slash (hahmo)

text: Slash on IDW:n sarjakuvissa esiintyvä kuvitteellinen hahmo ja Turtlesien vihollinen. Alun perin Archie Comicsin kustantama ja Kevin Eastmanin luoma hahmo esiintyi ensimmäisen kerran 22. syyskuuta 1990 "Turtles – mutanttikilpikonnat" -animaatiosarjan jaksossa 85. Slash esiintyi myös vuotta myöhemmin (elokuussa 1991) Archie Comicsin kustantamassa "Teenage Mutant Ninja Turtles Adventures" -sarjakuvalehden numerossa 23.


title: Slash (hahmo)

text: Slash esiintyi muutaman kerran Turtles – mutanttikilpikonnat -sarjan vierailevana vihollisena. Hän on oli alun perin Bebopin lemmikkikilpikonna, joka mutatoitui Rocksteadyn ja Bebopin kokeen myötä. He olivat kyllästyneitä tekemään kaiken työn Technodromessa ja halusivat luoda uuden mutantin, jolle he voisivat antaa saamansa tehtävät.


title: Slash (hahmo)

text: Koe epäonnistui kuitenkin heidän kannalta, sillä Slashista tuli voimakkaampi mitä Rocksteady ja Bebop yhteensä. Lisäksi Slashilla oli arvaamattomat hermot, joka teki siitä entistä vaarallisemman. Hän oli myös kiintynyt palmuihin, koska ollessaan lemmikkinä Slashin terraariossaan oli muovinen palmu, jota hän kutsui Binkyksi. Bebopin pudottaessa sen ilmakanavaan, Slash sekosi täysin varastaen Silppurin shaolin miekat ja hajotti Technodromen. Tämän sekoilun johdosta hänet lähetettiin maaplaneetalle, jossa Slash tapasi muutaman korruptoituneen liikemiehen. He halusivat rakentaa kerrostaloja viemäristön alueelle, mutta olivat joutuneet usein Turtlesien estämiksi. Tämän vuoksi he halusivat pilata Turtlesien maineen lähettämällä Slashin tuhoamaan kaupungin vapaudenkellon, joka antaisi Turtleseille huonon maineen. Turtlesit lopulta saivat selville Slashin olleen tapauksen takana ja yllättyivät kuinka yksi kilpikonna kykeni yksin taistelemaan heitä vastaan. Turtlesit onnistuivat lopulta pääsemään hänestä eroon, Slashin jouduttua ulkoavaruuteen roskaraketin myötä, jossa hän löysi pienen muovisen palmunsa.


title: Slash (hahmo)

text: Slash palasi myöhemmin takaisin maaplaneetalle, jolloin hänellä oli useita uudenlaisia aseita ja suunnitteli muuttavansa planeetan kaikki asukkaat kilpikonniksi, jotta hän voisi olla suurin johtaja. Slash onnistui muuttamaan Channel 6 uutiskanavan työntekijät Vernonin ja Burnen kilpikonniksi, sekä yritti samalla käyttää hyväkseen kanavan satelliitti lautasta muuttaakseen kaikki asukkaat kilpikonniksi. Donatello onnistui huijaamaan Slashia kertomalla että mikäli Slash muuttaisi Turtlesit ihmisiksi hän olisi jo silloin kilpikonnien valtias. Kun Slash yritti muuttaa Donatellon ampumalla säteen häntä kohti, hän onnistui heittämään Vernonin ja Burnen säteen eteen, jonka avulla he muuttuivat takaisin ihmisiksi. Slash suuttuneen ryhtyi tappelemaan Turtleseja vastaan, mutta tappelun aikana putosi Channel 6 rakennuksen katolta pää edellä maahan, jonka seurauksena hän menetti saamansa älykkyyden ulkoavaruudessa vietetyn tapauksen aikana. Tyhmyyden vuoksi Turtlesit onnistuivat houkuttelemaan Slashin takaisin roskia kuljettavaan rakettiin, joka lähetettiin avaruuteen.


title: Slash (hahmo)

text: Slash palasi vielä hetkeksi aiheuttamaan harmia, kun se oli yhdessä muiden Turtlesien vihollisten muun muassa Nahkapään, Rottakuninkaan, Tempestran, Scumbugin, Anthraxin ja Chrome Domen kanssa tekemässä palkallista rikostyötä. Kaikki kuitenkin lähtivät omille teilleen huomattuaan etteivät he saisi penniäkään Turtlesien kukistettua Silppurin.


title: Slash (hahmo)

text: Slash esiintyi vuoden 2012 animaatiosarjan toisella tuotantokaudella jaksossa "Slash tuhon tiellä". Alun perin Raphaelin lemmikkikilpikonna Spike altistui Kraangien mutageenille ja muuttui isokokoiseksi ja lihaksikkaaksi mutantiksi nimeltä Slash. Slash oli täysin uskollinen Raphaelille ja uskoi temperamentin olevan tämän ainoa oikea voimavara ja halusi siksi hankkiutua eroon tämän veljistä. Raphael kuitenkin voitti Slashin kaksintaistelussa ja pudotti tämän alas erään rakennuksen katolta.


title: Slash (hahmo)

text: Myöhemmin jaksossa "Kraangien julma juoni" Slash oli joutunut Käärmelevän, Hämähampaan, Kirby O’Neilin ja monien muiden Kilpikonnien aiemmin kohtaamien mutanttien ohella Kraangien vangiksi, mutta Kilpikonnat vapauttivat heidät.


title: Slash (hahmo)

text: Jaksossa "Liskonaattorin paluu" Slash oli liittoutunut Kilpikonnien toisen vihollisen, avaruusoliorotu salamandraanien edustajan Liskonaattorin ("Newtralizer") kanssa. Etsiessään Kraangeille kuulunutta plutoniumia Raphael ja Casey Jones kohtasivat heidät. Slash ja Liskonaattori veivät itse plutoniumin käyttääkseen sitä Kraangien tuhoamiseen. Mutta Liskonaattori petti Slashin ja yritti tuhota hänet. Kilpikonnat pelastivat Slashin, mutta Slash ei ollut valmis tekemään sovintoa heidän kanssaan ja lähti.


title: Slash (hahmo)

text: Slash esiintyi ensi kerran sarjakuvissa Archie Comicsin kustantamassa "Teenage Mutant Ninja Turtles Adventures" lehden numerossa 23, elokuussa 1991. Sarjakuvassa Slash näytti hyvin pitkälti samanlaiselta kuin muut Turtlesit, mutta sillä oli terävät hampaat ja piti yllään mustaa naamiota. Slash joutui pakenemaan kotiplaneetaltaan Morbusista, joka joutui muukalaisolentojen hyökkäyksen kohteeksi. Olennot hävittivät kaikki planeetan palmut, jonka vuoksi Slash on erittäin kiintynyt niihin. Hän teki sarjakuvan aikana yhteistyötä Krangin kanssa, joka auttoi häntä pakenemaan ja väitti Turtlesien olleen syyllisiä Slashin kotiplaneetan tuhoon. Myöhemmin hän sai selville Krangin ja Silppurin katalan suunnitelman ja suuttui kaksikolle. Slash lähti vaeltelemaan yksin pitkin maaplaneettaa ja myöhemmin tapasi supersankariryhmä Mutanimalsin, jotka veivät Slashin trooppiselle saarelle, joka oli täynnä palmuja.


title: Slash (hahmo)

text: Slash oli todistamassa myös Mutanimalsin traagista kuolemaa nähtyään räjähdyksen, mutta saapui myöhässä paikalle auttaakseen heitä. Slash teki myös yhteistyötä Turtlesien kanssa estääkseen kuningatar Malignan hyökkäyksen maaplaneetalle. Loppujen lopuksi hän uhrasi itsensä pelastaakseen Turtlesit, jotka ehtisivät hypätä Malignan aluksesta pois ennen kuin se osui aurinkoon.


title: Slash (hahmo)

text: Slash esiintyi myös toisessa Archien kustantamassa sarjakuvassa Mighty Mutanimals, jossa se kuvattiin lähes Teräsmiesmäisenä hahmona. Se oli erittäin vahva kyettyään muun muassa repimään panssarivaunuja kahtia, sekä olemaan haavoittumaton tulivoimaa vastaan, jopa ohjuksia kohtaan. Slash väitti saanensa nimen korppikotkilta. Hänellä oli mukana useita eri teräaseita, mutta käytti useimmiten Silppurille tyypillisiä käsiteriä molemmissa käsissä. Slash yritti sarjakuvassa etsiä Rio de Janeirosta kadonnut palmuaan.


title: Slash (hahmo)

text: Vuonna 2011 uudistetussa Turtles-sarjakuvissa Slash esiintyi vuonna 2012, jossa se oli koe-eläimenä Stockgenin laboratoriossa. Stockman ja Chet halusivat kokeilla Old Hobista otettua mutageeni DNA:ta, jotta he voisivat löytää Turtlesit ja Tikun. Tuolloin näykkijäkilpikonnana hänet tunnettiin nimellä Specimen 6, kunnes hän kasvoi mutageenin myötä kokoa, voimaa ja mielensä sekosi täysin. Se riehui laboratoriossa ja pakeni paikalta New Yorkin kaduille. Hän aiheutti paljon tuhoa ja kauhua asukeissa tuhoamalla autoja, rakennuksia ja vahingoittammalla ihmisiä. Ihmiset alkoivat kutsumaan häntä Slashiksi jätettyään jälkeensä kolme viiltoa. Hän hyökkäsi myös Michelangelon pizzalähetin Woodyn kimppuun ja jätti kynten jälkensä Aprilin pakettiautoon.


title: Slash (hahmo)

text: Slash huomasi myöhemmin Turtlesit ja alkoi seurata heitä. Hän repi palan juuri Turtlesien hakatuksi tulleen roiston mustasta paidasta, ja teki siitä samanlaisen naamion, kuten Turtleseilla. Slash seurasi Turtleja heidän uuteen piilopaikkaan hylättyyn kirkkoon, jossa hän hyökkäsi heidän kimppuun. Slash oli kukistaa heidät, mutta Leonardon myötä hän haavoittui pahasti ja katosi. Hän lopulta huuhtoutui New Yorkin rannalle, jossa Old Hob oli häntä vastassa.


title: Dysuria

text: Dysuria tarkoittaa kipua virtsatessa tai muuten vaikeutunutta virtsaamista. Se voi olla oireena virtsatieinfektiosta, mutta myös monet muut sairaudet aiheuttavat dysuriaa. Niiden joukossa ovat munuaisten ja virtsarakon syövät.


title: HMS Kempenfelt

text: HMS Kempenfelt on ollut kolmen Britannian Kuninkaallisen laivaston aluksen nimenä.


title: Plantaarifaskiitti

text: Plantaarifaskiitti tarkoittaa kantapohjan etu-sisäreunalla kuormittaessa esiintyvää kiputilaa. Kyse on yleensä jalkapohjan jännekalvon kroonisesta ylirasituksesta johtuvasta kiputilasta. Tilaa kutsutaan myös insertiotendiniitiksi, koska jos jännekalvon kiinnityskohta on paksuuntunut, se voi näkyä röntgenkuvassa ”luupiikkinä”. Tämä ei kuitenkaan ole oikea syy vaan seuraus, kun kipukohtaan vähitellen kertyy kalkkia.


title: Plantaarifaskiitti

text: Plantaarifaskiitti on melko pitkäkestoinen ja rajoittaa usein sairastuneen liikkumista. Hoidossa voidaan turvautua esimerkiksi tukipohjallisiin tai venytysharjoituksiin. Osalla potilaista sairaus pitkittyy entisestään. Kipu voi myös levitä. Pitkittyneeseen kipuun käytetään usein yölastoja.


title: Plantaarifaskiitti

text: Plantaarifaskiitin voi laukaista esimerkiksi rasitus, ylipaino, pitkäaikainen seisominen sekä erityisen kovalla pinnalla liikkuminen. Paras hoitokeino on pehmustettujen kantapääpohjallisten hankkiminen.


title: HMCS Skeena

text: HMCS Skeena (viirinumero D59 vuodesta 1940 alkaen I59) oli toisessa maailmansodassa palvellut Kanadan laivaston River-luokan hävittäjä, joka perustui Britannian Kuninkaallisen laivaston A-luokan hävittäjiin. Alus oli sisaraluksensa "HMCS Saguenayn" kanssa ensimmäiset varsinaisesti Kanadan laivastolle rakennetut alukset.


title: HMCS Skeena

text:
Kanadan hallitus tilasi aluksen 29. helmikuuta 1929 John I. Thornycroft and Companyltä Woolstonista ja sen köli laskettiin 14. lokakuuta telakkanumerolla 1092. Alus laskettiin vesille vuotta myöhemmin 10. lokakuuta ja se valmistui 10. kesäkuuta 1931, jolloin se otettiin Portsmouthissa Kanadan laivaston palvelukseen.
Palvelukseen oton jälkeen "Skeena" palveli Kanadan länsirannikolla kotitukikohtanaan Esquimalt, josta se siirrettiin vuonna 1938 itärannikolle Halifaxiin.
Alukselle nousi 3. syyskuuta 1939 Länsi-Intian ja Amerikan aseman komentaja esikuntineen kuljetettavaksi Bermudalle. Kanada julisti 10. syyskuuta sodan Saksalle ja alus saapui seuraavana päivänä Bermudalta Halifaxiin, jolloin se liitettiin Halifaxin saattajaosastoon suojaamaan Newfoundlandista lähteviä ja sinne saapuvia Atlantin saattueita. Alus siirrettiin toukokuussa 1940 Britteinsaarille läntisen alueen alaisuuteen Plymouthiin, jonne se saapui 31. toukokuuta jatkaen Atlantin saattueiden suojaamista.


title: HMCS Skeena

text: Kesäkuussa alus suojasi Bretagnesta ja Biskajanlahdelta saapuvia evakuointisaattueita operaatio Aerialissa, mistä vapauduttuaan se palasi saattuepalvelukseen. Alus pelasti 17. heinäkuuta 65 brittiläisen kauppa-aluksen "SS Manipurin" miehistönjäsentä, jonka Saksan laivaston sukellusvene "U-57" oli upottanut kahdeksan merimailia luoteeseen Wrathinniemestä. Se pelasti 14. lokakuuta pahoin vaurioituneelta apuristeilijä "HMS Cheshireltä" 230 eloonjäänyttä. Alukselta lähetettiin myös apuristeilijälle pelastusmiehistö, joka avusti höyrynpaineen ylläpidossa hinaajien saapumiseen saakka.


title: HMCS Skeena

text: Alus lähti 3. maaliskuuta 1941 paluumatkalle Halifaxiin, jossa se siirrettiin telakalle huollettavaksi. Telakalla alus määrättiin palvelukseen palatessaan Newfoundlandin saattajaosastoon. Se palasi kesäkuussa koeajojen ja koulutusjakson jälkeen saattuepalvelukseen. Alus siirrettiin tammikuussa 1942 3. kanadalaiseen saattajaryhmään, jonka muut alukset olivat sen sisaralus "HMCS Saguenay" sekä korvetit "HMCS Wetaskiwin", "HMCS Sackville", "HMCS Galt" ja "HMCS Camrose".


title: HMCS Skeena

text: Heinäkuussa "Skeena" suojasi ryhmänsä mukana saattuetta HX115. Alus upotti 31. heinäkuuta Pohjois-Atlantilla syvyyspommein yhdessä "Wetaskiwin" kanssa Saksan laivaston sukellusveneen "U-588" (). Alus jatkoi saattueiden suojaamista, kunnes se siirrettiin tammikuussa 1943 telakalle huollettavaksi.


title: HMCS Skeena

text: Alus palasi palvelukseen 3. kanadalaiseen saattajaryhmään huhtikuussa koeajojen ja koulutusjakson päätyttyä. Se suojasi 16. huhtikuuta saattuetta HX223 Yhdysvaltain rannikkovartioston kutterin "USCG Spenserin" ja "USCG Duanen" ja ryhmänsä korvettien kanssa. Seuraavana päivänä sukellusveneitä vastaan käytävän taistelun aikana ryhmä sai vahvistuksekseen 3. brittiläisen tukiryhmän.


title: HMCS Skeena

text: Toukokuussa alus suojasi saattuetta HX238, jota vastaan sukellusveneiden toiminta saatiin ilmavoimien tuella rajoitettua. Alus jatkoi Atlantin saattueiden suojaamista, kunnes se määrättiin tukemaan Normandian maihinnousua helmikuussa 1944.


title: HMCS Skeena

text: Maaliskuussa "Skeena" määrättiin huollettavaksi telakalle, mistä se palasi huhtikuussa aloittaen kouluttautumisen. Alus liittyi toukokuussa saattueeseen SC157 liittyäkseen Britteinsaarilla 12. Saattajaryhmään. Alus erkani saattueesta sen saavuttua rannikolle, minkä jälkeen alus liittyi "HMCS Qu'Appellen", "HMCS Restigouchen" ja "HMCS Saskatchewanin" muodostamaan ryhmään Plymouthissa. Ryhmän tehtävänä oli tukea Normandian ja Brestin välisiä operaatioita.


title: HMCS Skeena

text: Alus torjui kesäkuussa ryhmänsä mukana sukellusveneitä Biskajanlahdella. Vapauduttuaan operaatiosta heinäkuussa alus aloitti ryhmän mukana meriliikenteen häirinnän Ranskan rannikolla, minkä tehtävänä oli estää Ranskan satamiin tukeutuneiden Saksan laivaston keveiden laivastoyksiköiden sekä sukellusveneiden toiminta.


title: HMCS Skeena

text: Alus taisteli 5. heinäkuuta sukellusveneitä saattaneita aluksia vastaan upottaen kolme partioalusta. Se törmäsi 11. heinäkuuta "Qu'Appellen" kanssa taistellessaan Saksan laivaston yksiköitä vastaan Audiernenlahdella. Aluksella loukkaantui törmäyksessä neljätoista miehistönjäsentä ja alus siirrettiin korjattavaksi.


title: HMCS Skeena

text: Elokuussa alus palasi ryhmäänsä, jonka mukana se osallistui kolmen troolarin upottamiseen 12. elokuuta. Alus vapautui syyskuussa Plymouthista ja se siirrettiin läntisen reitin alaisuuteen 11. Saattajaryhmään, jonka mukana se etsi sukellusveneitä läntisen reitin alueen ja Norjassa olevien sukellusvenetukikohtien väliltä.


title: HMCS Skeena

text: "Skeenan" oli 24. lokakuuta ankkuroituneena Hvalfjordissa, kun sen ankkuri irtosi kovassa myrskyssä. Alus ajautui Videyn saaren rantaan ja sen pelastaminen oli myrskyn vuoksi mahdotonta. Alus oli marraskuun rantaan ajautuneena ja pelastusyrityksistä tuli tarkoituksettomia. Joulukuussa alus todettiin korjauskelvottomaksi.


title: HMCS Skeena

text: Alus sijoitettiin poistolistalle ja se myytiin kesäkuussa 1945 Arsaell Jonassonille romutettavaksi.


title: HMCS Skeena

text: Aluksen päällikköinä olivat:


title: Seafight

text: Seafight on merille sijoittuva selainpohjainen monen pelaajan tietokonepeli. Pelin julkaisi Bigpoint vuonna 2006. Seafight on ilmainen ja siellä on melkein 40 miljoonaa rekisteröitynyttä pelaajaa. Peli ei vaadi Adobe Flash Playerin lisäksi muita asennuksia.


title: Seafight

text: Aluksi pelaajalla on huono laiva, ja tämä voi liikkua vain 1-tason kartoilla. Kun tekee tehtäviä, saa kokemuspisteitä, ja kun niitä on riittävästi, voi tehdä merirosvotestin. Merirosvotestin jälkeen pääsee aina yhden kartan ylemmäksi. Yhteensä tasoja on 20.


title: Seafight

text: Eliittilaivan ostettuaan pelaaja saa eliittikuulia (admiraalikanuunoilla myös muita kuulia) ampumalla eliittipisteitä. Kun on saanut tietyn määrän eliittipisteitä, pelaaja saa 2. tason eliittilaivan. Tasoja on yhteensä 27, joista viimeisten saaminen vaatii huomattavasti enemmän eliittipisteitä kuin ensimmäisten.


title: Seafight

text: Pelissä on 18 alusta, jotka voi ostaa kullalla. On myös valittavana 2 helmillä ostettavaa laivamallia. 18 kultalaivaa ovat tavallisia (eri kokoisia ja näköisiä) ja niiden saavuttamiseksi vaaditaan aina tiettyjä asioita tai tasoja, mutta helmimallit saa ostettua vaikka heti jos on vain tarpeeksi helmiä niiden ostamiseen.


title: Seafight

text: Jackpot-taistelussa pelaaja voi voittaa kimalteista keräämänsä jättipottieurot aidoksi rahaksi.


title: Seafight

text: Päävoittoeurot, joita voit kerätä kartalta menee ns. päävoittoon. Joka kuukausi käydään Päävoittotaistelu. Tämä järjestetään jokaisen kuukauden viimeisenä viikonloppuna.


title: Seafight

text: Kun ilmoittaudut Päävoittotaisteluun, sinulta kysytään tiettyjä tietoja - täytä kaikki tarvittavat tiedot, tämä helpottaa palkinnon maksamista jos voitat kyseisen taistelun. Päävoittotaisteluun osallistuvat kokoontuvat Päävoittokartalla ja taistelevat toisiaan vastaan. Normaalisti taistelu kestää klo 15.00–21.00 välisen ajan. Jos päävoittotaistelukartalla on useampi kuin yksi pelaaja klo 21.00 jälkeen niin voittaja valitaan arvalla.


title: Seafight

text: Huomaa: Päävoittoeuroilla (€) ei ole muuta käyttöä, eikä sitä voi käyttää pelissä.


title: Seafight

text: Helmiä voi hankkia keräämällä kimalteita ja hylkyjä. Jos sinulla ei ole tarpeeksi kultaa laivasi varustukseen niin pystyt vaihtamaan helmiä kullaksi jos pakottava tarve tulee.


title: Seafight

text: Helmien ostaminen


title: Seafight

text: Helmiä voi ostaa esim. matkapuhelimella. 5000 helmeä maksaa 2 euroa. Maksuvaihtoehtoina on tilisiirto, luottokortti, soittaminen, tekstiviestit, nordean solo, paypal jne. Pelissä voi myös ostaa tuplaajan, joka tuplaa saatavan määrän, muttei hintaa. Pelissä on myös Happy Hour (x2) ja Mega Happy Hour (x3). Jalkapallopelistä tulee myös mahdollisesti lisää pelivaluuttaa tilauksista.


title: Seafight

text: Pelissä voit liittyä jonkun toisen omistamaan kiltaan tai tehdä oman killan. Killassa on yksi johtaja ja kaksi neuvonantajaa, jotka huolehtivat killasta. Jokaisella killalla on oma keskusteluhuone pelissä. Killassa on yleensä veroprosentti, jossa jäsenet joutuvat maksamaan esim. 3 prosenttia kullastaan killalle. Killanjohtaja pystyy antamaan jokaiselle jäsenelle aina tarvittaessa killan kassasta kultaa.


title: Châtelet’n metroasema

text: Châtelet’n metroasema on asema Pariisin metrossa. Sen kautta kulkee viisi linjaa: 1, 4, 7, 11 ja 14. Linjalle 11 asema on pääteasema. Yhdessä Châtelet-Les Hallesin RER-aseman se muodostaa maailman suurimman metroaseman. Châtelet on yhdistetty Châtelet-Les Hallesiin noin 750 m pitkää käytävää pitkin.


title: Châtelet’n metroasema

text: Châtelet’n asema avattiin kolme viikkoa sen jälkeen, kun linjan 1 alkuperäinen osuus Porte de Vincennes – Porte de Maillot avattiin 19. heinäkuuta 1900. Linjan 4 laiturit avattiin osana ensimmäistä osuutta 21. huhtikuuta 1908. Se oli linjan 4 eteläinen pääteasema kunnes osuus Châtelet–Raspail avattiin 9. tammikuuta 1910. Linjan 7 laiturit avattiin 16. huhtikuuta 1926 laajennuksen Palais Royal–Pont Marie myötä nimellä Pont Notre-Dame – Pont au Change. Silloin asemalla ei ollut yhteyttä linjojen 1 ja 4 laitureille. 15. huhtikuuta 1934 avattiin linjojen 1 ja 4 laiturit sekä linja 7 laiturt yhdistävä käytävä avattiin. Samalla linjan 7 asema uudelleennimettiin. 28. huhtikuuta 1935 avattiin linjan 11 laiturit. 9. joulukuuta 1977 Châtelet-Les Hallesin RER-asema avattiin sisältäen liukukäytävällä varustetun yhdyskäytävän Châtelet’hen. Linjan 14 laiturit avattiin linjojen 1 ja 4 laiturien lähellä 15. lokakuuta 1998 osana ensimmäistä osuutta.


title: Mistral-luokka

text: Mistral-luokka on Ranskan merivoimien komento- ja hyökkäysalusluokka (BPC, ), jonka alukset on varustettu maihinnousuihin ja helikopteritukialuksiksi. Lisäksi niitä voi käyttää evakuointeihin ja niiden tiloihin kuuluu sairaala. NATO-luokitus on "Landing Helicopter Dock" (LHD).


title: Mistral-luokka

text: Alusten hangaareihin mahtuu kuusitoista helikopteria, kuten Eurocopter Tiger tai NHIndustries NH90, tai niille voi sijoittaa 450 miestä (700 lyhyiksi ajoiksi), 60 panssariajoneuvoa (korkeintaan 230) tai 13 taistelupanssarivaunua. Maihinnousu voi tapahtua neljällä maihinnousualuksella tai kahdella ilmatyynyaluksella. Kevyempiin operaatioihin alukselle voi sijoittaa esimerkiksi 60 kommandoa tai jalkaväkikomppanian ja 3–6 helikopteria. Lisäksi aluksella on 850 neliömetrin tila 150 hengen esikunnan perustamista varten. Alus voi evakuoida 700 henkilöä ja sillä on 69-paikkainen hangaareihin laajennettavissa oleva sairaala, kaksi leikkaussalia ja röntgensali.


title: Mistral-luokka

text: Aluksen itsepuolustusaseistukseen kuuluvat Simbad-ohjuslaukaisimet () ja neljä 12,7 millimetrin konekivääriä.


title: Mistral-luokka

text: Aluksilla korvattiin 1960-luvulla valmistuneet Ouragan-luokan alukset "Ouragan" ja "Orage". Luokan ensimmäiset alukset "Mistral" (L9013) ja "Tonnerre" (L9014) rakennettiin STX:n Brestin telakalla, jossa ne valmistuivat vuosina 2004 ja 2005. Alukset otettiin palveluskäyttöön vuosina 2006 ja 2007. Luokan kolmas alus "Dixmude" (L9015) otettiin palveluskäyttöön vuonna 2012.


title: Mistral-luokka

text: Ranskan laivasto aloitti 1990-luvun lopulla suunnittelutyön 1960-luvun puolivälissä palvelukseenotettujen Ouragan-luokan alusten () "Ouraganin" ja "Oragen" korvaamiseksi. Merkittävänä osana suunnittelutyötä oli vuonna 1997 julkistettu kansallinen maihinnousujoukkojen käyttöön liittyvä uusi konsepti, joka asetti suuremmat vaatimukset ilma-aseen tarpeille kuin korvattavissa aluksissa oli tarjolla. Samoin hissien nostokykyä tuli lisätä. Tuloksena saatiin täysin uudentyyppinen alus, joka poikkesi sekä kooltaan että ominaisuuksiltaan edeltäjistään.


title: Mistral-luokka

text: Suunnittelun lähtökohtana oli sisätilojen maksimointi, minkä tuloksena suhteellisen lyhyt alus on leveä ja korkea. Aluksen leveys vesirajassa on lähes yhtä suuri kuin paljon suuremman lentotukialus "Charles de Gaullen" ja lentokansi on korkeammalla. Aluksen etuosassa on majoitustilat ja niitä tukevat tilat, kuten sairaala sekä suurimmat konehuoneet. Etuosassa on lisäksi suuri komento- ja taistelunjohtokeskus. Takaosassa ovat varsinaiset operatiiviset tilat, kuten telakka-alue, ajoneuvokannet ja helikopterihangaari. Kansirakenne sisältää sekä aluksen ohjaamiseen että lentokannen toiminnan johtamiseen tarvittavat tilat. Lisäksi kansirakenteessa on tilat maihinousujoukoille, jotka odottavat kuormausta helikoptereihin. Alusten kokonaispituus on 199, leveys 32 ja niiden syväys 6,2 metriä.


title: Mistral-luokka

text: Luokan alukset ovat Ranskan laivaston ensimmäiset alukset, joiden propulsiojärjestelmä on täysin sähköinen. Järjestelmä koostuu kolmesta Wärtsilän 16V32- ja yhdestä Wärtsilä 18V200 -dieselgeneraattorista, jotka tuottavat yli 20 megawattia. Sähkökäyttöiset kaksi seitsenmän megawatin Rolls Royce Mermaid -azimuthpodiin. Järjestelmä poistaa vaihteistojen ja akselilinjojen tarpeen, mikä vähentää kustannuksia ja lyhentää valmistusaikaa. Järjestelmä täydennettynä lisääntyneellä automaatiolla vähensi aluksen miehistötarpeen 160 henkeen, mikä on noin 60 vähemmän kuin edeltäneessä puolta pienemmässä Foudre-luokassa. Järjestelmä mahdollistaa 19 solmun huippunopeuden ja 15 solmun nopeudella 11 000 merimailin toimintamatkan.


title: Mistral-luokka

text: Alusten telakka-alue (57,5 m × 15,4 m) on riittävän leveä, jotta alus voi vastaanottaa kaksi yhdysvaltalaista LCAC-tyypin ilmatyynyalusta. Aluksen normaalina maihinnousualuskalustona on neljä CTM-tyyppistä maihinnousualusta. Suunnitteilla olevia L-CAT-katamaraaneja on myös mahdollista käyttää aluksilla. Ajoneuvokannelle (2 650 m²) alus voi ottaa kolmetoista Leclerc-panssarivaunua, joiden lisäksi alukselle voidaan sijoittaa 60 pienempää ajoneuvoa.


title: Mistral-luokka

text: Aluksen mittainen (199 × 32 m) lentokansi mahdollistaa kuuden keskiraskaan helikopterin saman aikaisen operoinnin. Lisäksi hangaari (1 800 m²) mahdollistaa 16 helikopterin sijoittamisen. Aluksella on kaksi hissiä helikoptereiden siirtämiseen hangaarista lentokannelle, päähissi perän puolella ja pienempi apuhissi kansirakenteen vieressä. Apuhissi mahdollistaa myös materiaalin siirtämisen autokannen ja lentokannen välillä. Aluksella voidaan käyttää kaikkia Ranskan asevoimilla olevia helikoptereita, mutta Yhdysvaltain CH-53 ja V-22 voivat operoida vain ainoastaan keulan ykkösellä merkityllä laskeutumispaikalla. Aluksella ei ole hyppyriä STOVL-operaatioita varten.


title: Mistral-luokka

text: Aluksen majoitustilat mahdollistavat 450 sotilaan toiminnan pitkillä purjehduksilla. Määrä voidaan kaksinkertaistaa lyhyillä matkoilla. Aluksella on 850 neliömetrin komentokeskus, jossa on työpisteet 150 hengelle. Alus on varustettu SENIT 9 -taistelunjohtojärjestelmällä, johon on liitetty aluksen Thales MRR-3D -ilma- ja merivalvontatutka sekä muut sensorit. Viestijärjestelmät ovat laajat ja niihin kuuluu muun muassa Suracuse III -satelliittijärjestelmä sekä liityntäpinnat Naton datalinkkeihin.


title: Mistral-luokka

text: Alusten omasuojajärjestelmät ovat rajalliset. Aluksilla on kaksi SIMBAD-laukaisualustaa Mistral-ohjuksille sekä muutama kevyt konekivääri. Siten alukset eivät voi toimia ilmauhan alla ilman saattajia.


title: Mistral-luokka

text: Kahden ensimmäisen aluksen tilaukset julkistettiin joulukuussa 2000 ja vahvistettiin heinäkuussa. Päätoimittajana oli Ranskan valtion omistama DCN. Lopulta aluksen keulaosa tilattiin Saint-Nazairessa sijaitsevalta Chantiers de l’Atlantiquelta, joka erityisalana oli risteily- ja matkustaja-alukset. Tarkoituksena oli supistaa valmistuskustannuksia ja -aikaa kauppa-alusten valmistusstandardeja hyödyntämällä ei-sotilaallista osaamista vaativissa osissa alusta. Peräosan valmistus samoin kuin osien yhteenliittäminen ohjattiin DCN:n hallinnoimalle Brestin laivastontelakalle. Kustannusten hillitsemiseksi peräosan varsinainen valmistus tilattiin alihankintana puolalaiselta telakalta, mikä aiheutti suurta kritiikkiä Ranskassa.


title: Mistral-luokka

text: Työt "Mistralilla" alkoivat vuonna 2002. Etuosa hinattiin kesällä 2004 Brestiin ja virallinen vesillelasku osien yhteenliittämisen jälkeen tapahtui 6. lokakuuta. Tämän jälkeen viiveet SENIT 9 -taistelunhallintajärjestelmän valmistuksessa ja integroinnissa hidastivat aluksen luovuttamista laivastolle. Laivasto vastaanotti aluksen helmikuussa 2006, ja se otettiin virallisesti palvelukseen 15. joulukuuta, vaikka se oli osallistunut jo heinäkuussa Ranskan kansalaisten evakuointiin Libanonista. "Tonnerre" laskettiin vesille 26. heinäkuuta 2005, mutta senkin valmistuminen viivästyi laaduntarkastuksessa majoitustilojen linoleumlevyjen kiinnityksessä havaittujen puutteiden korjaamisen seurauksena. Alus luovutettiin laivastolle helmikuussa 2007, ja se otettiin palvelukseen 1. elokuuta.


title: Mistral-luokka

text: Ranskan kesäkuussa 2008 julkisttu puolustusselonteko sisälsi toisen alusparin hankinnan vuoteen 2020 mennessä. Kolmannen aluksen tilausta nopeutti hallituksen suunnitelma vuosien 2008–2009 talouskriisistä selviämiseksi. Tarkoituksena oli pelastaa tilauspulasta kärsivän Chantiers d’Atlantiquen työpaikat. Lopulta kolmas alus tilattiin huhtikuussa 2009 STX:n omistukseen siirtyneeltä telakalta. "Dixmudeksi" nimetyn aluksen kölinlaskuseremonia järjestettiin Saint Nazairessa 20. tammikuuta 2010. DCS, joka oli muuttunut DCNS:ksi, vastasi edelleen integroinnista.


title: Mistral-luokka

text: Ranska ja Venäjä neuvottelivat vuodesta 2009 asti alustyypin ostosta. Alkuvuodesta 2011 allekirjoitetun aiesopimuksen mukaan Venäjä ostaisi neljä alusta, joista kaksi ensimmäistä rakennetaan Ranskassa Saint-Nazairessa, Venäjän osallistuessa viidenneksen ja 40 prosentin panoksella, ja kaksi lisää Pietarissa Venäjällä, jolloin venäläisten osuudeksi tulisi 80 prosenttia. Ensimmäisen aluksen hinnaksi arvioitiin noin 720 miljoonaa euroa.


title: Mistral-luokka

text: Ranska kuitenkin perui kaupat Ukrainan kriisin seurauksena ja Venäjän jo maksamat erät palautettiin.


title: Aapo Kaskinen

text: Aapo Kaskinen (s. 1982) on suomalainen, lahtelainen muusikko, joka soittaa yhtyeessä Raaka-Aine. Kaskinen on yhtyeen perustajajäsen, laulaja ja rytmikitaristi. Kaskinen on aloittanut kitaran soiton vuonna 1994. Tätä ennen Kaskinen soitti koskettimia, jonka oli aloittanut musiikkiluokilla vuonna 1991. Raaka-Aineen Kaskinen perusti vuonna 1995 silloisen ystävänsä Erkki Lempisen kanssa, mutta Lempinen on jo eronnut yhtyeestä. Kaskisen tuotannot äänittää ja miksaa Aleksanteri Kuosa Studio Villvoxissa ja masteroi Minerva Pappi Finnvoxilta.


title: Aapo Kaskinen

text: Kaskinen on toiminut Raaka-Aineessa yhtyeen perustamisesta asti.


title: Aapo Kaskinen

text: Aapo Kaskinen on Raaka-Aineen säveltäjä, sanoittaja ja osittain myös sovittaja, ja täten toimii myös yhtyeen keulahahmona yhdessä yhtyeen basistin ja managerin Jussi Mattelmäen kanssa. Kaskinen ei ole toiminut ennen Raaka-Ainetta missään muissa yhtyeissä. Aapo Kaskisen kitara, jota hän useiten käyttää on ESP LTD Viper.


title: Miksi heittää lanttia?

text: Miksi heittää lanttia? (eng. "Why Flip a coin?") on yhdysvaltalaisen, nykyisin Kaliforniassa asuvan H.W. Lewis -nimisen fyysikon kirjoittama kirja, joka käsittelee todennäköisyyksiä. Kirjan esimerkit käsittelevät enimmäkseen vedonlyöntiä, seurustelua sekä Yhdysvaltojen hallintoa. Kirja julkaistiin alun perin vuonna 1997, ja sen suomenkielinen painos ilmestyi vuonna 1999. Kirjan on suomentanut Johanna Birkstedt. Suomenkielinen versio on painettu Hakapainossa Helsingissä.


title: Paparazzi (täsmennyssivu)

text: Paparazzi voi tarkoittaa ainakin seuraavia:


title: Shibām

text: Shibām () on historiallinen kaupunki, joka sijaitsee Wadi Hadramaoutin tulvatasangolla, Hadramautin maakunnassa, Jemenissä. Sen linnoitettu vanhakaupunki valittiin Unescon maailmanperintökohteeksi vuonna 1982, sillä se on yksi varhaisimpia ja parhaiten säilyneitä esimerkkejä kaupunkisuunnittelusta, joka perustuu kerrosrakentamiseen. Korkeiden tornitalojensa vuoksi kaupunkia kutsutaan joskus leikillisesti Aavikon Chicagoksi tai Manhattaniksi. Vuonna 2000 tehdyn väestönlaskennan mukaan Shibāmissa oli noin 48 000 asukasta, joista yli 3 000 asui vanhassakaupungissa.


title: Shibām

text: Shibām syntyi 200-luvulla vilkkaan suitsuketien varrelle ja toimi satoja vuosia Hadramautin pääkaupunkina. Kaupungin vaurauden lähde oli temppeliolibaanin aromaattinen pihka, olibaanihartsi, jota myydään sen kaduilla edelleen. Tuottoisa suitsukekauppa houkutteli myös vihamielisiä beduiineja, joiden ryöstöyrityksiä vastaan kaupungin ympärille pystytettiin puolisuunnikkaan muotoinen muuri.


title: Shibām

text: Vanhakaupunki kasvoi puoli kilometriä pitkälle kukkulalle, jossa se oli turvassa wadin vuotuiselta tulvimiselta. Suurin osa kaupungin viidestäsadasta kerrostalosta rakennettiin 1500-luvulla noudattaen tiheää ruutuasemakaavaa. Muutama rakennus on kuitenkin peräisin islamin alkuajoilta: esimerkiksi perjantaimoskeijan vanhimmat osat rakennettiin jo 800-luvulla Harun al-Rašidin, abbasidien kalifin, valtakaudella. Kaupungin hallinnollisena keskuksena toiminut linna on puolestaan 1200-luvulta.


title: Shibām

text: Pitkän historiansa aikana Shibāmia ovat hallinneet monet Hadramoutin emiiri- ja sulttaanikunnat. Kaupunki kuului pitkään läheiselle Kathîrin sulttaanikunnalle, jonka syrjäytti 1800-luvun puolivälissä Adeninlahdelta käsin levinnyt Qu’aitin sulttaanikunta. Vuosina 1967–1990 Shibām oli osa sosialistista Jemenin demokraattista kansantasavaltaa. Kommunistien valtakaudella ja sitä seuranneina taloudellisesti epävakaina vuosina vanhakaupunki rappeutui ja menetti yli puolet asukkaistaan.


title: Shibām

text: Shibāmin vanhankaupungin talot on muurattu mutatiilistä ja ne ovat läpileikkaukseltaan puolisuunnikkaan muotoiset. Ylimmissä kerroksissa on käytetty pienempiä tiiliä kuin alimmissa kerroksissa, jotta talot eivät sortuisi oman painonsa alle. Taloissa on koristeelliset, puiset kaari-ikkunat ja ovet ja yleensä viisi tai kuusi kerrosta. Kaupungin korkein rakennus on kahdeksankerroksinen ja sen huippu kohoaa 29,15 metrin korkeudelle katutasosta ja 36,51 metrin korkeudelle wadin pohjasta. Mutatiilien rapautuessa aikojen saatossa taloja on jouduttu korjaamaan moneen otteeseen, ja tällä hetkellä niiden keski-ikä on 100–200 vuotta. Kaupungin vanhin kerrostalo on Jarhoumin talo, jonka iäksi arvoidaan lähes 400 vuotta. Talojen rakenteita uhkaavat jokavuotiset rankkasateet, joiden vaikutuksia asukkaat yrittävät lieventää rappaamalla julkisivut kipsillä ja kalkilla.


title: Shibām

text: Kussakin talossa asuu tavallisesti vain yksi perhe, joka käyttää ensimmäistä kerrosta ruokavarastona, toista kerrosta eläinsuojana ja ylempiä kerroksia asuinhuoneistona. Pitämällä kotieläimiä kotinsa alakerrassa asukkaat eivät nähneet nälkää, jos kaupunki joutui pitkän piirityksen kohteeksi. Kolmannessa kerroksessa ovat miesten huoneet ja neljännessä kerroksessa naisten huoneet, keittiö sekä perheen olohuone. Tätä ylemmissä kerroksissa ovat makuuhuoneet sekä kattoterassi, jota käytetään kesällä nukkumiseen. Joidenkin talojen yläkerroksia yhdistävät kapeat sillat, joita pitkin naiset voivat vierailla toistensa luona laskeutumatta kadulle. Ennen vanhaan asukkaat käyttivät siltoja myös pakoreittinä talosta toiseen, kun taloihin tunkeutui rosvoja.


title: Jussi Mattelmäki

text: Jussi Mattelmäki on lahtelainen muusikko. Mattelmäki on soittanut bassoa yhtyeessä Raaka-Aine vuodesta 1999, kun yhtye on perustettu vuonna 1995. Vaikkei Mattelmäki ole yhtyeen alkuperäinen jäsen, hän on noussut osittain yhtyeen keulahahmoksi laulaja kitaristin Aapo Kaskisen ohella. Mattelmäki on myös yhtyeen manageri.


title: Jussi Mattelmäki

text: Raaka-Aine on äänittänyt kaksi demoa, joista toisella ehti soittaa Mattelmäki.


title: Jumalakaipuu

text: Jumalakaipuu tai jumalaikävä on teologinen käsite, joka teologien mukaan selittää uskontojen olemassaolon. Kirkkoisä Augustinuksen kehittämän opin mukaan luotuisuuteen kuuluu jumalakaipuu. Luonnollisen jumalakaipuun teologian mukaan kaikki ihmiset ovat uskonnollisia.


title: Jumalakaipuu

text: Yleisen kristillisen mielipiteen mukaan muut uskonnot kuvastavat jumalakaipuusta, mutta kristinusko vastaa tähän kaipuuseen.


title: Jumalakaipuu

text: Zygmunt Baumanin mukaan Ihmisillä on luontainen halu ja riippuvuus etsiä varmuutta ja perustaa oman itsensä, tilanteensa ja arvostelukykynsä ulkopuolelta. John Deweyn mukaan inhimillisesti välttämättömästä tottumuksesta uskoa absoluutteihin, ylempään ilmoitukseen kuten absoluuttiseen totuuteen tai tiedon objektiiviseen perustaan jossain ulkopuolellamme, voi kasvaa pois samaan tapaan kuin lapsi voi kasvaa pois uskostaan vanhempiensa kaikkivoipuuteen


title: Saenuri

text: Saenuri () on keskusta-oikeistolainen konservatiivinen puolue Etelä-Koreassa. Vuoden 2012 vaalien jälkeen Saenurilla on ollut enemmistö Etelä-Korean parlamentissa. Puolue tunnettiin helmikuuhun 2012 nimellä Hannara.


title: Saenuri

text: Saenurin edeltäjä Hannara perustettiin 21. marraskuuta 1997 "Uuden Korean puolueen" ja "Demokraattisen puolueen" yhdistyessä. Puolueen varhaisin edeltäjä oli Park Chung-heen vuonna 1963 perustama "Demokraattinen tasavaltalaispuolue".


title: Sipoon vaakuna

text: Sipoon vaakuna on Sipoon kunnan tunnus, joka on saanut aiheensa seudun asutuksen syntytarinasta – sipoolaisten esi-isien kerrotaan saapuneen seudulle viikinkialuksella, jonka keulaa koristi sudenpää. Tämän mukaisesti paikkakuntalaisia on jopa kutsuttu ”Sipoon susiksi” (). Vaakunan aaltokoroinen palkki viittaa Sipoonjokeen.


title: Sipoon vaakuna

text: Vaakunan selitys kuuluu ”mustassa kentässä aaltokoroinen, alainen hirsi ja yläpuolella sudenpää; kaikki hopeaa”. Vaakunan on suunnitellut Olof Eriksson, ja Sipoon kunnanvaltuusto hyväksyi sen 16. kesäkuuta 1954. Sisäasiainministeriö vahvisti vaakunan käyttöön 25. helmikuuta 1955.


title: Jan Jonston

text: Jan Jonston (3. syyskuuta 1603 Szamotuly, Puola – 8. kesäkuuta 1675 Legnica) oli puolalainen luonnontieteilijä, historioitsija ja lääkäri.


title: Jan Jonston

text: Jonstonin isä Simon Johnston oli skotti, joka muutti kahden veljensä kera Puolaan. Janin koulutie alkoi läheisessä Ostrorógin kaupungissa vuonna 1611. Täältä hän siirtyi lounaispuolalaiseen Bytomiin, josta vuonna 1619 Toruńiin, nykyiseen Viroon. 1622–1625 Jonston opiskeli hepreaa ja skolastista filosofiaa St Andrewsin yliopistossa Skotlannissa. Hän palasi Puolaan 1625 ja sai opettajan paikan Kurtzbach-Zawadskin perheessä Lesznossa vuonna 1628. Samana vuonna hän matkusti Pyhän saksalais-roomalaisen keisarikunnan alueella muun muassa Wittenbergissä, Frankfurt (Oder) issa, Leipzigissa ja Franekerissa. Leidenissä ja Cambridgen yliopistossa hän opiskeli lääketiedettä ja kasvitiedettä.